Lucas 9 NVI-PT - Lukka 9 LCB | Biblica América Latina\nLucas 9 NVI-PT - Lukka 9 LCB\n1Awo olunaku lwali lumu Yesu n’ayita abayigirizwa be ekkumi n’ababiri bonna awamu, n’abawa obuyinza okugoba baddayimooni ku bantu n’okuwonya endwadde. 2 N’abawa obuyinza n’abatuma bagende bategeeze abantu ebigambo by’obwakabaka bwa Katonda era bawonye n’abalwadde. 3 N’abalagira nti, “Temwetwalira kintu kyonna nga mugenda, wadde omuggo, oba ensawo, oba emmere, wadde ffeeza wadde essaati ebbiri. 4 Na buli nnyumba mwe muyingiranga, mubeerenga omwo, era mwe muba muvanga. 5 Bwe muyingiranga mu kibuga, abantu baamu ne batabaaniriza, mubaviirenga, era bwe mubanga mufuluma mu kibuga ekyo mukunkumulanga enfuufu ku bigere byammwe, ebe omujulirwa eri bo.” 6 Ne bagenda nga bava mu kibuga ekimu nga badda mu kirala, nga babuulira Enjiri buli wamu era nga bawonya.\n7 Awo Kerode eyali afuga Ggaliraaya bwe yawulira ebintu ebyo byonna, n’asoberwa, kubanga abantu abamu baali bagamba nti, “Yokaana azuukidde mu bafu,” 8 n’abalala nti, “Eriya yali alabise,” n’abalala nti, “Omu ku bannabbi ab’edda azuukidde mu bafu.” 9 Naye Kerode ne yeebuuza nti, “Yokaana namutemako omutwe; naye ate kale ono ye ani gwe mpulirako ebigambo bino byonna?” N’ayagala okulaba Yesu.\n10 Awo abatume bwe baakomawo ne bategeeza Yesu bye baakola. Yesu n’abatwala mu kyama ne bagenda bokka mu kibuga ekiyitibwa Besusayida. 11 Naye ebibiina bwe baakitegeera ne kimugoberera. Yesu n’abaaniriza, n’abayigiriza ebigambo ebikwata ku bwakabaka bwa Katonda, n’abaali abalwadde n’abawonya.\nAbayigirizwa be ne bamuddamu nti, “Wano tulinawo emigaati etaano gyokka n’ebyennyanja bibiri, mpozi nga tugenda tugulire abantu bano bonna emmere.” 14 Waaliwo abasajja ng’enkumi ttaano. Naye Yesu n’agamba abayigirizwa be nti, “Mutuuze abantu mu bibiina by’abantu ng’amakumi ataano buli kimu.” 15 Abayigirizwa ne bakola bwe batyo, bonna ne batuula. 16 Awo Yesu n’addira emigaati etaano n’ebyennyanja ebibiri n’atunula eri eggulu, ne yeebaza, n’amenyaamenya emigaati n’ebyennyanja, n’awa abayigirizwa be bagabule abantu. 17 Bonna ne balya ne bakkuta, era obutundutundu obwalema bwe bwakuŋŋaanyizibwa ne bujjuza ebisero kkumi na bibiri.\n18 Lwali lumu Yesu bwe yali ng’asaba yekka kyokka nga n’abayigirizwa be bali awo, n’ababuuza nti, “Ebibiina bimpita ani?” 19 Ne baddamu nti, “Abamu bagamba nti Yokaana Omubatiza, abalala nti Eriya, ate nga waliwo abagamba nti omu ku bannabbi ab’edda y’azuukidde.”\n20 Yesu kwe kubabuuza nti, “Naye mmwe mumpita ani?”\n21 Awo Yesu n’abakuutira, ng’abalagira obutakitegeezaako muntu yenna, 22 n’abategeeza nti, “Kigwanidde, Omwana w’Omuntu, okubonaabona ennyo, n’okugaanibwa abakulembeze b’Abayudaaya, ne bakabona abakulu, n’abannyonnyozi b’amateeka, n’okuttibwa, naye ku lunaku olwokusatu okuzuukizibwa!”\n23 Era bonna n’abagamba nti, “Omuntu yenna ayagala okungoberera asaana yeefiirize yekka yeetikke omusaalaba gwe buli lunaku, angoberere! 24 Kubanga buli ayagala okulokola obulamu bwe, alibufiirwa. Na buli alifiirwa obulamu bwe ku lwange alibulokola. 25 Kubanga omuntu kirimugasa ki okulya ensi yonna, naye n’afiirwa obulamu bwe? 26 Buli alinkwatirwa ensonyi, nze n’ebigambo byange, n’Omwana w’Omuntu, alimukwatirwa ensonyi, bw’alijja mu kitiibwa kye ne mu kya Kitaawe ne mu kya bamalayika abatukuvu.\n28 Awo nga wayiseewo ng’ennaku munaana, Yesu n’atwala Peetero ne Yokaana ne Yakobo ne bambuka ku lusozi okusaba. 29 Bwe yali ng’asaba endabika y’amaaso ge n’ekyusibwa, ebyambalo bye ne byeruka ne bitukula nnyo era ne byakaayakana. 30 Awo abantu babiri ne balabika nga banyumya ne Yesu, omu yali Musa n’omulala Eriya, 31 abaali bamasamasa mu kitiibwa kyabwe nga boogera ku kufa kwa Yesu, kwe yali agenda okutuukiriza mu Yerusaalemi. 32 Peetero ne banne otulo twali tubakutte era nga beebase, Bwe baazuukuka ne balaba ekitiibwa kya Yesu n’abantu ababiri abaali bayimiridde naye. 33 Awo Musa ne Eriya bwe baali bagenda, Peetero nga tamanyi ne kyayogera, n’agamba nti, “Mukama wange kirungi ffe okubeera wano. Ka tuzimbe wano ensiisira ssatu, emu yiyo, endala ya Musa n’endala ya Eriya!”\n34 Naye yali akyayogera ebyo ekire ne kibabikka, abayigirizwa ne bajjula okutya nga kibasaanikidde. 35 Eddoboozi ne liva mu kire ne ligamba nti, “Ono ye Mwana wange, gwe nneeroboza, mumuwulirize!” 36 Eddoboozi bwe lyasiriikirira, Yesu n’asigalawo yekka. Abayigirizwa abo bye baalaba ne bye baawulira ne babikuuma mu mitima gyabwe, ne batabibuulirako muntu yenna mu kiseera ekyo.\n41 Awo Yesu n’addamu nti, “Mmwe omulembe ogutakkiriza era ogwakyama, ndibeera nammwe kutuusa ddi? Era ndibagumiikiriza kutuusa ddi? Leeta wano omwana wo.”\n42 Omulenzi bwe yali ajja eri Yesu dayimooni n’amusuula wansi n’amukankanya nnyo. Yesu n’aboggolera omwoyo omubi n’awonya omwana, n’amuddiza kitaawe. 43 Abantu bonna ne beewuunya obuyinza bwa Katonda. Awo buli muntu bwe yali akyewuunya eby’ekitalo ebyo Yesu bye yali akola, n’agamba abayigirizwa be nti, 44 “Muwulirize nnyo kye ŋŋenda okubagamba. Omwana w’Omuntu, agenda kuliibwamu olukwe.” 45 Naye abayigirizwa tebaategeera ky’agambye n’amakulu gaakyo. Kubanga kyali kibakwekebbwa, baleme okutegeera ate nga batya okukimubuuza.\n46 Awo empaka ne zisituka mu bayigirizwa ba Yesu, nga bawakanira aliba omukulu mu bo. 47 Naye Yesu bwe yategeera ebirowoozo byabwe n’addira omwana omuto n’amuyimiriza w’ali. 48 N’abagamba nti, “Buli muntu asembeza omwana ono omuto mu linnya lyange ng’asembezezza Nze, na buli ansembeza aba asembezezza oyo eyantuma. Oyo asembayo okuba owa wansi mu mmwe, ye mukulu okubasinga.”\n49 Awo Yokaana n’agamba Yesu nti, “Mukama waffe, twalaba omuntu ng’agoba baddayimooni mu linnya lyo ne tugezaako okumuziyiza kubanga tayita naffe.”\n50 Naye Yesu n’amuddamu nti, “Temumuziyizanga kubanga oyo atalwana nammwe abeera ku ludda lwammwe.”\n51 Awo ekiseera eky’okulinnya kwe mu ggulu bwe kyali kisembedde, n’amalirira okugenda e Yerusaalemi. 52 N’atuma ababaka mu maaso ne balaga mu kibuga ky’Abasamaliya okumutegekera. 53 Naye abantu b’eyo ne batamwaniriza, kubanga yali amaliridde okulaga mu Yerusaalemi. 54 Abayigirizwa Yakobo ne Yokaana bwe baakiraba ne babuuza Yesu nti, “Mukama waffe, tuyite omuliro okuva mu ggulu gubazikirize?” 55 Naye Yesu n’akyuka n’abanenya. 56 Ne bagenda mu kabuga akalala.\n57 Awo bwe baali bali mu kkubo omu ku bo n’amugamba nti, “Nnaakugobereranga wonna w’onoogendanga.”\n58 Yesu n’amugamba nti, “Ebibe birina obunnya bwabyo mwe bisula, n’ennyonyi zirina ebisu, naye Omwana w’Omuntu, talina kifo kya kuwumulizaamu mutwe gwe.”\n59 N’agamba omusajja omulala nti, “Ngoberera.”\n60 Yesu n’amugamba nti, “Leka abafu baziike abafu baabwe, naye ggwe genda olangirire obwakabaka bwa Katonda.”\n61 N’omulala n’agamba Yesu nti, “Nnaakugobereranga Mukama wange. Naye sooka ondeke mmale okusiibula ab’omu maka gange.”\nLCB : Lukka 9


Bukedde Online - Ekibonerezo kya FUFA kyasusse obunene ku Kabenge\nEkibonerezo kya FUFA kyasusse obunene ku Kabenge\nAba Express n’owa Villa bazize okutendekebwa...\nLiigi eddamu ku lwakutaano?\nABAGANDA bagamba nti, “Azaala ekibi akiwongerera” era nti, “Akuba owuwe akuba awumba engalo...!” Ntandise bwentyo olw’akakiiko ka FUFA akakwasisa empisa akaavuddeyo ne kakaliga ssentebe w’akakiiko akaddukanya liigi (USL), Julius Kavuma Kabenge, emyaka 11 olw’okukanyooma bwe kaamutyise n’atagendayo\nABAGANDA bagamba nti, “Azaala ekibi akiwongerera” era nti, “Akuba owuwe akuba awumba engalo...!”\nNtandise bwentyo olw’akakiiko ka FUFA akakwasisa empisa akaavuddeyo ne kakaliga ssentebe w’akakiiko akaddukanya liigi (USL), Julius Kavuma Kabenge, emyaka 11 olw’okukanyooma bwe kaamutyise n’atagendayo, okukyusakyusa mu biwandiiko n’ebirala.\nYabadde nsobi ya maanyi Kabenge okujeemera akakiiko ako kubanga ne Pulezidenti Museveni bw’ayitibwa mu bukiiko bwa Palamenti obwenjawulo tajeema.\nTekitegeeza nti bw’agenda mu bukiiko bwe butyo ekitiibwa kye n’obuyinza bimuggyibwako wabula kyongera kulaga nti by’akola abitegeera n’olwekyo Kabenge yatomedde.\nEngeri Kabenge gy’ali omusajja ow’omupiira, nange nandyegasse kw’abo abandimuwolerezza mu FUFA okukendeezebwa ku kibonerezo kubanga nze ku lwange ow’omupiira ssaagala bamukalige ng’atali waagwo.\nKati okujjulira kwa Kabenge mu FUFA oba mu kakiiko konna aka FUFA kuyinza obutamuyamba singa aba ajulidde kuba avudde wansi ng’anyooma nga kiba kizibu okuddiramu omuntu atalaba nsobi ze ate nga munyoomi nnamige.\nKye nsaba FUFA kyokka kiri kimu nti engeri Kabenge gy’ali omusajja ow’omupiira, bamukendeereze ku kibonerezo kubanga ng’oggyeeko ebibi bye, y’omu ku bawaniridde kiraabu ya Express okubeera w’eri.\nBe sigenda kusonyiwa mu mupiira be bakungu ba SOS ababiri kuba bo ensimbi zibasingira omupiira ate owookusatu abuzaabuzibwa banne sso nga ye alina ettofaali lye yaalitadde ku mupiira.\nKabenge baakuzaala mu bbaala oba gye wafumbirwa?\nBbaale Mugera atabudde abawagizi ba Express; Azizza Ntalazi


Ddala Kikyamu abagalana okubeera awamu bombi nga tebanafumbiriganwa?\nEky’okuddamu eri ekubuuzo kino kisinziira ku kiki kyotegeeza bwogamba “okubeera awamu bombi” Bwebaba nga “okubeera awamu” kitegeeza kubeera mu nju emu, nga tebenyigira mu kikolwa kya kwegatta, awo tekiba kikyamu. Ssi kikyamu. Amazima gali nti tewali kibi kiba kikoleddwa abagalana bwebaba nga babeera mu nju emu singa baba tebenyigira mu kikolwa kya kwegatta.\nWabula, kino ssi kyekitegeezebwa emirundi egisinga omuntu bwayogera ku “kubeera bombi” ekintu ebiseera ebisinga ekiteegeza “okunyigira mu bikolwa eby’okwegatta nga tebanafumbiriganwa” Okubeera awamu kitegeeza “okubeera mu nju emu okusobola okwenyigira mu bikolwa eby’omukwano” Kisumbirwa nti okunyumya omukwano kubeerawo abagalana bombi bwebabeera bombi.\nOlw’ekigendererwa ky’emboozi eno, tugenda okutwala okubeera awamu okutegeeza “okubeera mu nju emu okusobola okwenyigira mu kikolwa ky’omukwano. Bwetukozesa amakulu gano nga tutegeeza okubeera awamu, kiba kikyamu okubeera awamu. Bayibuli egaana era ewakanya okwegatta mu mukwano nga toli mu bufumbo, wamu n’ebikolwa ebirala byonna eby’obukaba (Ebikolwa 15:20; Abaruumi 1:29; 1 Abakkolinso 5:1; 6:13, 18; 7:2; 10:8; 2 Abakkolinso 12:21; Abaggalatiya 5:19; Abaefeeso 5:3; Abakkolosaayi 3:5; 1 Abasessaloniika 4:3-5; Yudda 1:7). Bayibuli ewagira okuguminkiriza okwenyigira mu mukwano singa oba tonnafumbirwa oba tonnawasa. Okwegatta nga tonnafuna bufumbo butukuvu. Okwegatta nga toli mufumbo kikyamu ng’okukola obwenzi ng’oli mufumbo wamu n’ebikolwa ebirala byonna eby’obukaba kubanga byonna birimu okwegatta n’omuntu gwotanawasa oba gwotanafumbiriganwa naye.\nTubeera mu nsi eyeyongedde ennyo okuwagira abantu okubeera awamu nga tebanafumbiriganwa. Okusinziira Burna 2016 (soma Bana eye 2016), ekintu ekisinga okwekwasibwa kwekulaba nga abantu basobola okukwatagana (ebitundu 84 ku 100); ebintu ebirala mulimu okuseevinga ku sente z’okupangisa (ebitundu 5 ku kikumi), n’ensonga endala (ebitundu 9 ku kikumi) (www.barna.com/research/majority-of-americans-now-believe-in-cohabitation, accessed 9/15/21). Okukkiriza okubeera awamu kuno kusangibwa ne mu Bakristaayo, nga ebitundu 41 ku kikumi bagamba nti okubeera awamu nga temunnafumbiriganwa “kirowoozo kirungi” (ibid). Mu 2019, abanonyereza aba Pew Research basanga nga ebitundu 58 ku 100 ku balokole abazungu bakkiriza okubeera awamu nga tebannafumbiriganwa bwebaba nga abagalana balina enteekateeka z’okufumbiriganwa (obisanga ku www.crosswalk.com/family/marriage/christians-and-cohabitation-what-you-need-to-know.html, accessed 9/15/21). Newankubadde nga lero abantu abasinga bawagira okubeera awamu, obubaka bwa Bayibuli busigala bwebumu: Katonda agaana okwenyigira mu kwegatta nga temuli bafumbo.\nWaliwo ensonga endala ezamanyi eziretera okubeera awamu nga tonnafumbirwa oba nga tonnawasa zosobola okugatta ku kulunŋŋamizibwa kwa Bayibuli. Ekirowoozo ky’okubeera awamu okuba ekirungi olw’okuba nti “kigezesa enkolagana oba enekola” ng’omuntu tanasalawo kuyingira mu bufumbo obunamuswaza. Okwawukana ku magezi agabulijjo, okubeera awamu nga temunafumbirwaggana tekufuula tekuletera bufumbo kuba bwamanyi. Okumu okumu kwazuula nti abagalana abali babaddeko bombi balina emikisa 46 ku kikumi okwawukana okusinga abagalana abalala. (DeMaris, A., and Rao, K. V., “Premarital Cohabitation and Subsequent Marital Stability in the United States: A Reassessment,” Journal of Marriage and Family 54, 1992, based on the National Survey of Families and Households, 178–190). Okunonyereza okulala okwafulumira mu Rutgers University(Soma Lutigaasi Yunivasite) kwazuula nti okubeera awamu nga temunnafumbiriganwa kwabulabe eri okuwangalira mu bufumbo era nekiwabula nti abagalana abatali bafumbo bewale okubeera bombi nadala singa baba nga balina abaana olw’ebintu ebingi ebitukaawo nga tebiteekeddwateekeddwa n’obusambatuko obutukaawo olw’okubeera awamu nga temuli bafumbo. (Popenoe, D., and Whitehead, B. D., “Should We Live Together? What Young Adults Need to Know about Cohabitation before Marriage,” The National Marriage Project, the Next Generation Series, Rutgers, the State University of New Jersey, 1999).\nEri abagalana ababeera awamu wabula nga tebenyigira mu kikolwa kya kwegatta, nayo waliwo ebizibu ebituukawo.\n1)\tEbiseera ebisinga, waberawo obukaba. Tulina okulowooza ku bujulizo bwaffe eri abatakkirza mu nsi nga tukiikirira Kristu. Abantu abamu balowooza nti omukazi n’omusajja ababeera awamu benyigira mu kikola ky’okwegata. Nebwebaba nga ssi batuufu mu ndowooza zabwe, bwekirabika. Katonda atuyita nga abakkiriza okuwanika omutindo. “Naye obwenzi n'obugwagwa bwonna n'okwegomba n'okwogerebwa tebyogerebwangako mu mmwe, nga bwe kigwanira abatukuvu” (Abaefeeso 5:3). Okubeera awamu kisonga ku bwenzi emirundi gyonna.\n2)\tOkubeera mu nju emu nga temuli bafumbo kireeta okukemebwa okungi okwenyigira mu bikolwa byobwenzi. Abagalana ababeera awamu singa basalawo okulinda okwegatta beeteka mu kifo webasobola okukuusakuusa era n’okukkiriza sitaani okubakema. Bayibuli etugamba okwewala obwenzi obukaba, era obuteteeka mu kukemebwa (1 Abakkolinso 6:18).\n3)\tTulina obuvunanyizibwa eri baganda baffe mu Kristu. Bayibuli etugamba nti tetulina kwesitaza muntu yenna (Abaruumi 14:19-19) Tekimala kugamba nti “Tetulina kikyamu kyetukola”, “Kale bwe kityo tugobererenga eby'emirembe, n'eby'okuzimbagananga fekka na fekka.”(Olnyiriri 19).\n4)\tAbagalana bwebaba nga babeera wamu wabula nga tebanafumbiriganwa, waliwo ebintu bisatu kwebalina okulonda: (1) basigale nga babeera bombi; (2) buli omu afune enju yye; oba (3) bafunmbirigane kati. Abagalana bangi balondawo okufumbirigana amangu mu kooti, nebakola emikolo egy’omunda okubasobozesa okukola ebintu mu “mateeka” olwo oluvanyuma nebalyoka bagenda mu Kanisa okubagatta. Ku kulondako ku bintu bisatu ebiri wagulu, namba (2) ne (3) kwe kulondawo oba okusalawo okuweesa Katonda ekitiibwa.


Zabbuli 92 LCB - הבשורה על-פי מתי 92 HHH | Biblica América Latina\nZabbuli 92 LCB - הבשורה על-פי מתי 92 HHH\nZabbuli. Oluyimba lwa Ssabbiiti.\n1Kirungi okwebazanga Mukama,\nn’okuyimba ennyimba n’okutenderezanga erinnya lyo, Ayi Ggwe, Ali Waggulu Ennyo;\n2 okutendanga okwagala kwo okutakoma buli nkya,\nn’okutendanga obwesigwa bwo buli kiro.\n3 Okukutenderezanga n’amaloboozi g’enkoba z’ennanga\nn’endere awamu n’entongooli.\n4 Kubanga ggwe, Ayi Mukama, onkoledde ebinsanyusizza;\nkyenva nkuyimbira n’essanyu olw’emirimu gy’emikono gyo.\n5 Emirimu gyo nga mikulu, Ayi Mukama;\nebirowoozo byo nga tebitegeerekeka!\n6 Omuntu atalina magezi tamanyi;\nn’omusirusiru kino tasobola kukitegeera;\n7 newaakubadde ng’abakola ebibi baloka ng’omuddo,\nn’aboonoonyi bonna ne bafuna ebirungi,\nboolekedde okuzikirira okw’emirembe n’emirembe!\n8 Naye ggwe, Ayi Mukama, ogulumizibwa emirembe gyonna.\n9 Kubanga abalabe bo, Ayi Mukama,\nabalabe bo balizikirira,\nabakola ebibi bonna balisaasaanyizibwa.\n10 Naye nze wanfuula wa maanyi okwenkana embogo,\nn’onfukako amafuta amalungi.\n11 Amaaso gaalaba bbugwe ng’agwa ku balabe bange;\nn’amatu gange gawulidde akabi akatuuse ku abo abanjigganya.\n12 Abatuukirivu balyegolola ng’enkindu,\nne bakula ne bawanvuwa ng’emivule gy’e Lebanooni.\n13 Egisimbibwa mu nnyumba ya Mukama.\nBaligimukira mu mpya za Katonda waffe.\n14 Ne mu bukadde bwabwe balibala ebibala;\nbaliba balamu era abagimu,\n15 kiryoke kitegeeze nti, Mukama w’amazima,\nlwe Lwazi lwange era mu ye temuli butali butuukirivu.\nLCB : Zabbuli 92


Bukedde Online - Desire Luzinda akwatiddwa lwa bbanja\nPulezidenti ayongedde Kayihura ekisanja\nOmukazi bamusaze obulago ng’anaaba e Mukono...\nOMUYIMBI Desire Luzinda asimatusse okusindikibwa mu kkomera e Luzira bwasasudde obukadde 10 ng’ekitundu kya ssente zeyewoola ku musuubuzi w’omu Kampala .\nBya Eria Luyimbazi ne Alice Namutebi\nKino kidiridde ba wannyondo ba kkooti aba T/A Mutesasira Associates nga bakolera ku biragiro by’omusuubuzi Peter .G .Mugwanya okumukwata ng’amubanja ssente obukadde 15 zeyamwewolako wabula nalemererwa okuzimusasula mu bbanga lye baategeragana.\nLuzinda abadde yakasa ekikoowe kya Munnamagye Maj. Juma Seiko okumutabukira ng’amubanja omwana yakiguddeko bawanyondo bwe bagenze ku "flat" soma fulaati e Makerere gyasula ku Lwokuna ne bamukwata ne bamutwala buterevu mu kkooti olwokulememera okusasula ebbanja lya ssente\nMoses Mutesasira nga ye wanyondo eyakutte Luzinda yagambye nti Mugwanya yagenze mu kkooti nga October 23 nafuna ekiragiro ekimukkiriza okukwata Luzinda nga kyafulumiziddwa amyuka omuwandiisi wa kkooti Muhamadi Kasakya.\n“Twafunye olukusa okuva ewa Mugwanya ng’atugamba okunoonya Desire Luzinda olw’okulemererwa okusasula ssente ze yamuwola bwe yali ategeka ekivulu ku Serena Hotel mu mwezi gwa June era bwe yatukwasizza ebbaluwa ne tutandika okumunoonya okutuusa lwe twamukutte” Mutesasira bwe\nLuzinda ng'agezaako okwewala kkamera za Bukedde\nYagambye nti Luzinda yasooka naawa Mugwanya ceeke yabukadde 15 wabula n’ebuuka nga wano weyasinzira okugenda mu kkooti nafuna ekiragiro ekimukwata.\nMuteesasira yategezezza nti okunoonya Luzinda tekibadde kyangu kuba ebifo bye bababdde bamanyi ng’e Kisaasi ne Ntinda abadde yasengukayo okutuusa lwe bafunye amawulire nti asula mu Fulaati ze Makerere eziri emabega w’ekizimbe kya Hamu Towers Luzinda olwatuusiddwa ku kkooti ku saawa 6:00 ez’omuttuntu natandika okukubira abamu ku mikwano gye okugendayo bamutaase n’okumufunira ku\nssente asobole okusasulako ku bbanja wabula ne balwawo okutuuka ekyamuletedde okwelalikirira nti agenda kusindikibwa Luzira.\nManeja we Paddy Masembe yasobodde okumumweyimirira bwe yasasuddeko obukadde 10 nasigala nga abanjibwa obukadde 10 ze bakkanyiza okumalayo nga November 23 kyokka Mutesasira namulabula okumukwata singa alemererwa okuzisasula nga bwe yakkanyiza.\nWabula Luzinda yabadde akyaali ku kkooti ne bakamutema nga bwe waliwo\nba wannyondo abalala bamulindidde wa bweru wa kkooti okumukwata nga wano weyasabidde bamuyisse mu geeti omuyita abalamuzi nasobola okubadduka.\nLuzinda yeegasse ku muyimbi munne Abdu “Mulaasi” Ssemogerere eyakwatibwa wiiki ewedde n’okulemererwa okusasula ebbanja lya bukadde 4 eryamusuza e Luzira.\nAbayimbi n'amabanja gaabwe\nAbdul Mulaasi ayimbuddwa e Luzira


NRM ekuzizza emyaka 33 ng'eri mu buyinza...\nOchola ayimirizza abaserikale ba poliisi...\nAbachina era baakoze obukolomooni omwabadde okulaga nga bwe bagond a omubiri, okufuusa ebintu ebitali bimu n’okuzina amazina gaabwe n’okuyimba ne bongera okuwera nti enkolagana ya Uganda ne China baagala ebeere ya lubeerera.\nBino byabadde ku Freedom Square mu yunivasite e Makerere ku Lwomukaaga Abachina ababeera mu Uganda bwe baabadde bayingira omwaka 2019. Omukolo gwetabiddwako omubaka wa China mu Uganda Zheng Zhuqiang ne minisita w’ebyobulambuzi Polof. Ephrahim Kamuntu.\nEbimu ku bigambo by’Oluganda Bukedde bye yawulidde Abachina boogera kwabaddeko ‘’akamyu’’, ‘ssebo’’ era n’abamu obwedda bw’obayita nga bayitaba ‘wangi’. Katemba yeyongedde omuwala Omuchina kalabalaba w’omukolo bwe yasomoozezza Bannayuganda nti bwe wabaawo anoonya omubeezi asobola okumuyunga ku byana biwala Ebichina ebyabadde biboobedde wamu n’abalenzi enseko ne zitta ababaddewo.\nMinisita w’ebyobulambuzi Ephrahim Kamuntu yagambye nti enkolagana ya Uganda ne China yatandika tetunafuna bwetwaze kuva ku Bazungu. Era Uganda bwe yabufuna wayita olunaku lumu China n’ekakasa nti Uganda lifuuse ggwanga lyetongodde era n’eweereza omubaka wayo wano.\nYagambye nti China ekoledde Uganda ebintu bingi ebigiyambye okulakulana ng’anokolayo ekisaawe ky’e Namboole,oluguudo lwa Entebe Express,ekizimbe kya minisitule y’ensonga z’ebweru,ekya Katikkiro wa Uganda ekisangibwa okumpi ne palamenti n’ebirala.\nYategeezezza nti ayagala Uganda by’etunda e China byeyongere n’agisaba okwongera okuyamba Uganda okufuuka eggwanga erikulakulanye ng’eyita mu kutumbula amakkolero, eby’obulimi n’obusuubuzi.\nOmubaka wa China mu Uganda, Zheng Zhuqiang yagambye nti enkolagana ya Uganda n’eggwanga lye eyongera kutojjera buli lukya. N’agamba okutumbula eby’obulambuzi naddala ng’ensi eyita mu by’obuwangwa n’ebyemizannyo nga China by’ezannya kyongera okuyamba okukwatagana kw’amawanga gombi.\nAkulira yunivasite e Makerere Polof. Barnabas Nawangwe yagambye nti yunivasite zirina omulimu munene ogw’okuagatta abantu abalina eby’obuwangwa eby’enjawulo.\nNe yeebaza China olw’obuyambi bw’ewa Uganda mu by’enjigiriza naddala okukkiriza Bannayuganda okusomera ku yunivasite e China ku bwereere.\nYagambye nti waliwo enkolagana eyatuukiddwaako egenda okusobozesa Bannayuganda okusomera e China ebikwata ku kusima n’okutunda amafuta.\nEbizimbe bya Commonwealth mu Australia babitonedde eddwaaliro


Bukedde Online - Ettaka litadde ssentebe mu kattu\nEttaka litadde ssentebe mu kattu\nBbanka eyogedde ku ky'omulwadde eyatwaliddwayo...\nSsentebe wa LC atabuse n'abaana ba bagandabe abamulumiriza okubatwalako ettaka lyabwe.\nabaana; Anna Nalika (ku ddyo) ne banne bwe beemulugunya.\nFRED Kizito ssentebe wa zooni ya Lungujja-Kikandwa mu Munisipali y’e Lubaga ali mu kattu oluvannyuma lw’abaana okuvaayo ne bamulumiriza okubatwalako ettaka ng’akozesa olukujjukujju.\nKizito era nga y’abadde ddeereva w’eyali katikkiro wa Uganda, omugenzi Apollo Nsibambi agugulana n’abaana ba baganda be abamulumiriza okubagobaganya ku ttaka ng’akozesa olukujjukujju n’alyezza.\nAbaana mwenda nga bakulembeddwaamu Anna Nalika bagamba nti, tebayinza kukkiriza kojjaabwe kubatwalako ttaka nga batunula era ensonga bazitutte mu baamateeka.\nEttaka erivuddeko emberebezi liri ku ku Block 24 pulooti No. 1004 e Lungujja mu munisipali y’e Lubaga.\nNga bayita mu bannamateeka baabwe aba Nyanzi, Kiboneka & Mbabazi Advocates, bagamba nti ettaka lino lyali lya jjajaabwe omugenzi Maria Mangdalena Nakaima wabula ono yagenda okufa ng’alitadde mu mannya g’abaana abasatu okuli Fred Kizito (akyali mulamu), Birabwa ne Kibalama (abaafa) era nga buli muntu amulaze omugabo gwe we guyita.\nAbaana bano abaabadde tebasalikako musale nga bwe baagezaako okusaba Kizito abawe omugabo w’abazadde baabwe basobole oukulaakulanyaawo ne yeerema , kwe kusalawo okugenda mu mateeka.\n“Kyannaku nti omuntu eyasigalawo nga avunaanyizibwa atwefuulidde. Mu kifo ky’okutuwa buli omu omugabo gw’abazadde be, yasalawo kutugobaganya ne yezza ettaka lyonna awatali amukomako,” Nalika bwe yagambye.\nEzimu ku nnyumba eziri ku ttaka eryogerwako.\nKizito bwe yabuuziddwa ku nsonga zino yasoose kugaana kwogera ng’agamba ziri mu baamateeka kuba naye ezizze yazikwasizza bannamateeka be aba Katende, Ssempebwa & Co Advocates.\nKyokka oluvannyuma yakkirizza ne yeewolereza ng’agamba ebimwogerwako si bituufu n’agamba nti ettaka lye boogerako ye yalinunula okuva ku bantu bazadde baabwe be baaliguza ng’ayita mu kulibagulako.\n“ Kituufu ettaka liri mu mannya g’abantu basatu era mwannyinaze ne muganda wange nze eyabateekako kubanga baali baamugaso mu bulamu bwange. Kyokka Birabwa yagenda okufa ng’ekitundu ekikye akitunze kyonna. Ye Kibalama alinawo awaasigalira era abaana be baazimbawo n’emizigo nga ne ssente be bazisolooza”.\nYagasseko nti kyamwewuunyisizza okulaba abaana nga bamututte mu baamateeka mu kifo ky’okumutuukirira bagonjoole ensonga. Wabula, abaana bakigaanye nga bagamba abayisizza mu bingi era kkooti y’erina okulamula.


Bukedde Online - Museveni agumiza abantu ku ttemu ku mukolo gw'okujjukira Janan Luwum\nMuseveni agumiza abantu ku ttemu ku mukolo gw'okujjukira Janan Luwum\nMinisita Nakiwala Kiyingi atabukidde bakansala...\nHon Rhakana Rugunda ng'ayogera ku mukulu gw'okujjukira Janan Luwuum\nPULEZIDENTI Museveni agambye nti ettemu ery’ekyeyonoonere ng’eryaliwo ku mulembe gwa Idi Amin eryatwaliramu ne bannaddiini ng’eyali Ssabalabirizi w’Ekkanisa ya Uganda Janan Luwumu terisobola kubaawo ku mulembe guno gwa NRM.\nMuseveni era yagambye nti okutemulwa kwa Luwum kwaziibula ensi yonna amaaso ne kugatta Bannayuganda n’abantu abalala okuva ebweru ng’e Tanzania okutandika okulwanyisa Idi Amin okutuusa lwe yafumuulwa mu ntebe.\nBino bibadde mu bubaka bwe obusomeddwa Katikkiro Dr. Ruhakana Rugunda ku mukolo gw’okujjukira okutemulwa kw’eyali Ssabalabirizi w’Ekkanisa ya Uganda Janan Luwum eyattibwa ku mulembe gwa Amin mu 1977. Luwum agambibwa nti yali munnaddiini ateerya ntama eyali ayogera ku bikyamu ebyaliwo mu kiseera ekyo.\nOmukolo gubadde Kitgum mu bukiikakkono bwa Uganda era nga gukulembeddwa Ssabalabirizi aliko Stanley Ntagali era gwetabiddwaako bannaddiini , bannanyabufuzi n’abantu abalala bangi.\nMuseveni agambye nti omugenzi yayagala nnyo ensi ye era kino yakisasulira n’okutwalibwa kw’obulamu bwe.\nAyongeddeko nti yalwanyisa nnyo effugabbi n’enjawukana z’amawanga n’eddiini. Era asaanye okutwalibwa ng’eky’okulabirako eri abantu bonna awatali kulowooza ku nzikiriza zaabwe.\nAkkaatirizza nti ne NRM nayo yakola ogwayo mu kulwanyisa effuggabbi era n’asuubiza nti ejja kwongera okulaba ng’efuula Uganda ensi ekulaakulanye era nga ya mulembe.\nSsabalabirizi Stanley Ntagali yebazizza gavumenti olw’okuyamba ku pulojekiti z’eddiini omuli okulaakulanya ekiggwa ky’abajjulizi e Namugongo era n’asaba eyambe mu kulakulanya n’awaziikibwa Luwum.\nAsabye bannaddiini obutakuba kampeyini mu biseera by’okulonda omulabirizi yenna ng’agamba nti ofiisi z’eddiini teziba za byabufuzi. Kitgum bategeka okufuna omulabirizi omuggya.\nMinisita w’ensonga z’obwa Pulezidenti Esther Mbayo yasabye amaddiini okuyamba okugatta abantu ba Katonda n’okukuuma emirembe.


Bukedde Online - Sheebah atongozza bizinensi y’okukola ppaadi\nOmuyimbi Sheebah Karungi asoomoozezza bayimbi banne okweyambisa ebitone byabwe okwekulaakulanya n’okutegekera obulamu bwabwe obw’omu maaso.\nOkwogera bino yabadde ku Pearl Of Africa Hotel ku mukolo kwe yatongolezza bizinensi ye empya ey’okukola ppaadi ze yatuumye ‘Holic pads’ wansi wa kkampuni ye eya Sheebah Establishment.\n“Mukama abadde mulungi gyendi, mu myaka 10 gye mazze nga ndi muyimbi ow’erinnya nfunye obuwagizi obwamaanyi era abantu bampadde ssente kwe kusalawo okubaako bizinensi endala gye ntadikawo okwetegekera obulamu bwange obw’omu maaso.\nYagambye nti kimutwalidde emyaka etaano okuteekateeka bizinensi eno okulaba nti ppaadi z’akola zituuse ku mutendera ogukkirizibwa okugenda ku katale. Yategeezezza nti ataddemu ssente nnyingi nnyo wabula alina essuubi nti bizinensi eno egenda kwongera okumugaggawaza. Wano we yasinzidde okugamba nti teyejjusa mbeera mbi ey’obwavu gye yakuliramu kubanga kati mugagga.\nOmukolo gwetabiddwaako abantu bangi okwabadde; Nnamasole w’Obukama bw’e Toro,Best Kemigisha, Minisita Godfrey Suubi Kiwanda, abayimbi ne bannakatemba abaakulembeddwa Halima Namakula, Barbie Kyagulanyi mukyala w’omubaka Robert Kyagulanyi (Bobi Wine) n’abalala. Baasiimye Sheebah olw’omulimu guno omulungi ne bakubiriza abayimbi okumutwala


Okuvoola omwoyo kyeki? Manya ntya nti nvodde Omwoyo Omutukuvu?\nEnsonga “y’okuvoola omwoyo” eyogerwako mu Makko 3:22-30 ne Matayo 12:22-32. Yesu yali yakola ekyamagero. Omusajja eyalina emizimu yali aleteddwa eri Yesu era nga Yesu amugobyemu emizimu, namuwonya obuzibe n’obwakasiru. Abalabi bewunya oba ono ye mununuzi gwebali balinze okumala ebanga. Ekibiina ky’Abafalisaayo, bwebwawulira ebyogerwa ku mulokozi, bayanguwa okuzikiza okukkiriza kwona okwali kutandise okusibuka mu bantu: “Naye Abafalisaayo bwe baawulira, ne boogera nti Oyo tagoba dayimooni, wabula ku bwa Beeruzebuli omukulu wa dayimooni.” (Matayo 12:24). Yesu yaddamu Abafalisaayo n’ensonga lwaki yali tagoba mizimu mu linnya lwa Sitani.(Matayo 12:25-29). Era awo weyayogerera ku kuvoola omwoyo mutukuvu. “Kyenva mbagamba nti Abantu balisonyiyibwa buli kibi n'eky'okuvvoola, naye okuvvoola Omwoyo tekulisonyiyika. Buli muntu alivvoola Omwana w'omuntu alisonyiyibwa; naye buli muntu alivvoola Omwoyo Omutukuvu talisonyiyibwa, newakubadde mu mirembe egya kaakano, newakubadde mu mirembe egigenda okujja.”(31—32).\nEkigambo okuvoola kitegeeza, “Okuvuma” Ekigambo kisobola okukozesebwa eri ebibi nga okuvuma Katonda, oba okutyoboola ebintu ebikwatagana ku Katonda. Okuvoola era kusobola okutegeeza okusiba ku Katonda ebintu ebibi oba okugaana okumuwa ebintu ebirungi ebimugwaanira. Okuvoola kwetwogerako leero kuyitibwa, “Okuvoola omwoyo mutukuvu” mu Matayo 12:31. Abafalisaayo, bwebalaba obukakafu nti Yesu yali akola ebyamagero mu manyi g’omwoyo mutukuvu, bagamba nti Yesu yali ayambaddwa omwoyo omubi.(Matayo 12:24). Wetegereze mu Makko 3:30). “kubanga baayogera nti Alina dayimooni.”\nOkuvoola Omwoyo Mutukuvu kwakwasiganyizibwa ku kulowooza nti Yesu yalina zi dayimooni wabula ssi Mwoyo Mutukuvu. Okuvoola kuno tekusobola kuddibwamu leero. Abafalisaayo bali mu kaseera akenjawulo mu byafaayo: balina bannabbi era wamu n’amateeka, balina Omwoyo Mutukuvu ng’akola mu mitima gyabwe. Balina Omwana wa Katonda mwenyini nga ayimiridde mu maso gabwe, era balaba ebyamagero byeyakola. Tewali mu byafaayo by’ensi(Oba tewabangayo) muntu yenna yaweebwa musana gwa bwakatonda nga akaseera ako. Bwewaba nga waliyo omuntu eyali alina okutegeera Yesu olw’ekyo kyeyali, bali balina kuba Bafalisaayo. Kyoka basalawo kugaana kukkiriza. Basalawo kigenderere kusiba emirimu gy’Omwo Mutukuvu ku Dayimoni, newankubadde bali bamanyi amazima era nga balina obukakafu. Yesu yabagamba nti okusalawo ekuziba amaso gabwe mu ngeri y’ekigenderere kwali tekusobola kusonyiyibwa. Okuvoola kwabwe okw’Omwoyo Mutukuvu kyekali ekisembayo mu kugaana ekisa kya Katonda. Bali batandise olugendo lwabwe, era Katonda yali agenda kubaleka bolekere okusaanawo nga tabakute ku mukono.\nYesu yagamba ebibiina nti okuvoola Abafalisaayo kwebali bakoze eri Omwoyo Mutukuvu tekulisonyibwa“ newakubadde mu mirembe egya kaakano, newakubadde mu mirembe egigenda okujja.”(Matayo 12:32). Kwekugamba nti ekibi kyabwe tekirisonyibwa emirembe gyonna. Si kati, oba mu bulamu obutaggwaawo. Nga Makko 3:29 bwagamba, “naye azzizza omusango ogw'ekibi eky'emirembe n'emirembe:”\nkyaddirira amangu ago ng’Abafalisaayo beganye, Yesu mu lujjudde (era nga Katonda nabo abeganye) kirabibwa mu suula edddako. Yesu omulundi ogusooka, “N'ayogera nabo bingi mu ngero,”( Matayo 13:3, Makko 4:2). Abayigirizwa bewunya lwaki Yesu yakuusa engeri gyeyali asomesa era Yesu nanyonyola lwaki akozesa engero. “ N'addamu n'abagamba nti Mmwe muweereddwa okumanya ebigambo eby'ekyama eby'obwakabaka obw'omu ggulu naye bo tebaweereddwa. Kubanga buli alina, aliweebwa, era alisukkirirawo: naye buli atalina aliggibwako ne ky'ali nakyo.Kyenva njogera nabo mu ngero kubanga bwe balaba tebalaba, bwe bawulira, tebawulira, so tebategeera.”Yesu yatandika okubikula amazima ng’ayita mu mu ngero kubanga abakulu ba abayudaaya bali bamweganye.\nOkuvoola omwoyo tekusobola kuddibwamu leero, wabula abantu abamu bagezaako. Yesu Kristu tali kunsi—Atudde ku kudyo okwa Katonda. Tewali muntu asobola kulaba Yesu nga akola ekyamagero nakiwa Sitaani mu kifo ky’Omwoyo.\nEkibi ekitasonyiyibwa ky’ekibi ky’obutakkiriza. Omwoyo alumiriza ensi ey’ekibi, obutukkirivu n’omusango(Yokaana 16:8). Okugaana okulumirizibwa n’ogaana okwenenya kuba kuvoola Mwoyo. Tewali kisonyiwo, mu nsi eno oba mu mirembe egijja okugaana okulunɲɲamya kw’omwoyo okukkiriza Yesu nafiira mu buttakkiriza. Okwagala kwa Katonda kwa lwatu: “Kubanga Katonda bwe yayagala, ensi bw'ati, n'okuwaayo n'awaayo Omwana we eyazaalibwa omu yekka buli muntu yenna amukkiriza aleme okubula, naye abeere n'obulamu obutaggwaawo.”(Yokaana 3:16). Era ekyokulondako nakyo kwa lwatu, “Akkiriza Omwana alina obulamu obutaggwaawo; naye atakkiriza Mwana, taliraba bulamu, naye obusungu bwa Katonda bubeera ku ye.(Yokaana 3:36).


Bukedde Online - Ababbi ba mmotoka ddiiru babadde bazikolera ku luguudo lwa William\nAbabbi ba mmotoka ddiiru babadde bazikolera ku luguudo lwa William\nAba LC ku luguudo lwa William bagamba nti Kazawula yajjawo mu 2002 nâ€™abasaba bamukirize akolere mu kitundu kyaffe.\nYatugamba nti yâ€™omu ku baalwana olutalo e Rwanda kuba talina wâ€™agenda kutandikira. Kyokka nti Kazawula teyalina dduuka mwâ€™akolera kyokka ngâ€™abeera ku luguudo ne banne nga b\nYatugamba nti yâ€™omu ku baalwana olutalo e Rwanda kuba talina wâ€™agenda kutandikira. Kyokka nti Kazawula teyalina dduuka mwâ€™akolera kyokka ngâ€™abeera ku luguudo ne banne nga banyumya nâ€™okukuba amasimu agatata.\nâ€œTwamukkiriza naye yamalawo emyezi mukaaga nâ€™atandika okuyita nâ€™emmundu. Twamu-loopa ku kitebe kya bambega bâ€™amagye ekya CMI ne bamukwata ne bamuggalira kyokka yamalayo ebbanga ttono nâ€™akomawo,â€ William Paul Kabuye owa LC 1 ku bwe yagambye.\nAte ye Godfrey Ssempijja naye eyakwatiddwa mu kibinja kyâ€™ababbi bagamba nti naye abadde abeera ku William are abadde yeeyisa kigagga era nga yeekazaako lya â€˜mugagga omutoâ€™ era ngâ€™ajerega banne nti ssente bwe zikulema mu buto oba tokyazifunye.\nAbadde alina edduuka lyâ€™amasimu ku Arua Park nâ€™emmotoka yâ€™ekika kyaÂ RV 4 mwe yeevugira.\nAbadde alina ekibinja kyâ€™abavubuka bâ€™akolagana nabo abatunda amasimu ku kizimbe kya Kalungi Plaza era mu kibinja kyâ€™ekimu nga bakolagana nnyo ne Kazawula.\nOmubbi omulala Ronald Asiimwe Kanyonkole naye abadde akasibira kuÂ William.\nKanyankole kigambibwa nti ye yatta Raymond Nkata eyali bulooka wâ€™ettaka era bwe baamala okumutta omulambo ne bagussa mu mmotoka ne bagutwala mu maka ga Kazawula ne balya emmere.\nBwe bwaziba omulambo ne bagutwala ne bagusuula e Ndejje.\nYe Gerald Mukasa, naye eyakwatiddwa mu babbi bâ€™emmotoka mugagga alina amayumba, kkampuni epangisa mmotoka nâ€™okuwoola ssente era yaliko ssentebe wa siteegi ya sipensulo e Bukoto.\nMukasa yakwatiddwa ne mukwano gwe Edward Nsubuga abadde amuvugira ezimu ku mmotoka ze kyokka abamanyi Nsubuga bagamba nti abadde yeeyita mbega wa poliisi nti akolera ku Poliisi ya Kampalamukadde.\nDeboer Richard ssentebe wa siteegi ya sipensulo e Bukoto okuliraana kkanisa ya St. Andrews nâ€™abavuzi abalala abakolerawo baategezezza nti Mukasa bamumanyi ngâ€™omusajja omuntumulamu era kyabeewuunyisizza nnyo okumulaba mu mawulire ngâ€™akwatiddwa mu babbi bâ€™emmotoka.\nBagamba ntiÂ yakolako nabo era yaliko ssentebe waabwe kuÂ siteegi eno kyokka oluvannyuma yabavaamu ngâ€™afunye ssente nâ€™atandikawo kkampuni epangisa mmotoka nâ€™okuwola ssente nga ofiisi ze ziri Bukoto okuliraana siteegi eno.\nMukasa kigambibwa nti mugagga alina amayumba era mmotoka abadde azikyusakyusa.\nEmabegako abadde asula Kyebando Kisalosalo mu maka ge agali okuliraana esomero lya Cleveland Hill kyokka bwe yafuna obutakkanya ne mukazi we nga (Mukasa) ayagala okutunda amaka gano asasule amabanja ga bbanka amangi gâ€™alina ekyabavirako nâ€™okwawukana yavaamu nga kati gapangisibwa bajaasi abasulamu.\nKyokka muto wa Mukasa ayitibwa Javira Lumala yategeezezza nti mugandawe bamulanga bwemage, okumukwata yali agenze kununula munne Edward Nsubuga gwe bakwatira e Kalisizo ne mmotoka ya mukyala wa Mukasa omulala gwâ€™abeera naye kati bwe bagisanga ne Nsubuga nga talina bigyogerako.\nLumala yategeezezza nti mu kiseera kino Mukasa asula Kireka okuliraana nâ€™essundiro lyâ€™amafuta erya Shell kyokka ngâ€™alina amaka amalala e Gayaza ge yagula nga gyâ€™ateekateeka okudda.\nAbatuuze bâ€™omu Kisalosalo abamanyi Mukasa bbo bategeezezza nga bwe babadde bamumannyi ngâ€™omusajja omuccakaze era atayisa sikaati kyokka abadde yaggwamu mu byâ€™ensimbi era nga ne bbanka zimubanja nnyo.\nOmuyimbi Omungereza George Micheal basanze mulambo mu buliri\nBarbie Jay, eyayimba 'Ssumbuusa' yeesunga kubuusa balongo


Bukedde Online - Aba UPDF 4 bafiiridde e Somalia\nAba UPDF 4 bafiiridde e Somalia\nBafulumizza alipoota empya ku ndwadde ya siriimu\nBawambye ow'emyaka 9 ne basaba obukadde 4\nAdded 3rd April 2018\nEGGYE lya UPDF erikuuma emirembe mu Somalia lisse abatujju ba Al-Shabaab 30 abaabalumbaganye ne batta abajaasi ba Uganda bana n’okulumya abalala mukaaga.\nEbimu ku by'okulwanyisa UPDF bye yawambye ku batujju ba al- Shabab\nBrig. Richard Karemire, omwogezi wa UPDF yagambye nti obulumbaganyi bwabaddewo ku Ssande abatujju ba Al- Shabaab bwe baalumbye enkambi ya UPDF ey’e Quoroyole, Buulo Mareer ne Golwen.\nZaabadde ssaawa 3:00 ez’oku makya abatujju abaabadde batambulira mu mmotoka munaana ng’ebbiri ze ziriko eby’okulwanyisa ne boolekera enkambi za UPDF.\nAbatujju baasoose kutulisiza bbomu ku mulyango oguyingira mu nkambi ya UPDF eye Bulamarer nga tebannaba kuyingira mu kizimbe munda.\nEmmotoka endala nayo yatulikiddemu bbomu ng’eyolekera emmotoka z’abajaasi ba Uganda abaabadde bazze okutaasa embeera.\nUPDF oluvannyuma yasobodde olutalo okululinnya ku nfeete bwe yasindiikirizza abatujju ne baddayo gye baavudde ng’ebasseemu abawera 30.\nKyokka ne UPDF yafiiriddwa abajaasi bana n’abalala mukaaga ne bagendera ku bisago mu bulumbaganyi buno.\nBaasobodde n’okubasuuza eby’okulwanyisa okuli; PK Rifles 4, Rocket Propelled Guns 2, Recoiless Guns 2, Walkie Talkie 1 ne Sub Machine Gun Rifles 18.\nUPDF y’esinga abajaasi abangi mu ggye ly’omukago gwa Afrika erimanyiddwa nga AMISOM eriweza abajaasi 22,000.\nAmawulire ga Guadian gaategeezezza nti Uganda yafiiriddwa abajaasi abawera 40 mu bulumbaganyi buno awamu n’okutta omujaasi wa Somolia omu.\nKyokka Karemire ono yamuyise wolokoso ataliiko mutwe na magulu. Ng’oggyeeko okulumba UPDF abatujju era baayonoonye n’ebintu bya bantu baabulijjo ebiwerako omuli amaduuka n’amayumba bye baateekedde omuliro.\nEnsonda zaategeezezza nti abatujju si basanyufu olw’abantu okuguza abajaasi ebintu nga sigala n’ebyokunywa.\nAbatujju ba Al Shabaab bazze bakola obulumbaganyi obw’enjawulo ng’obukyasembyeyo okuba obw’amaanyi bwaliwo mu October wa 2017 mwe battira abantu abasukka 500 mu kibuga Mogadishu ekya Somalia.\nMu January wa 2016 aba Al Shabaab batta abajaasi ba Kenya abasoba mu 100 abaali ku gw’okukuuma emirembe.\nMu July wa 2016, ekibiina ky’omukago gwa Afrika kyalangirira entegeka z’okutandika okukendeeza ku bungi bw’abajaasi abakuuma emirembe mu Somalia okutandika mu October wa 2018 kukomekkerezebwe mu 2020.\nEkibiina kya mawanga amagatte nakyo kyakiwagira. Waaliwo okutya nti ssinga omuwendo gw’abajaasi gunaayongera okukendeera kiyinza okwongera abatujju amaanyi n’okuteeka Somalia n’amawanga agagiriraanye ku bunkenke.\nBrig. Karemire yasaasidde ab’ehhanda z’abajaasi abaafiridde mu bulumbaganyi buno.\nAbaakubiddwa amasasi mu kwekalakaasa bataawa\nPoliisi eyodde 65 mu bumenyi bw'amateeka\nAbakristu balumbye Klezia ne bookya ebintu


Oluguudo lwa Mpereerwe okutuuka e Buwambo ...\nKAFEERO yaakakwatibwa enfunda ssatu kyokka agamba nti, buli lwe bamukwata babadde bamutulugunya era y'omu ku balaajana olw'obulumi n'ebisago ebyamutuusibwako.\nCharles Mutaasa Kafeero 32, ow'e Zzana ku luguudo lw'e Ntebe azze avunaanibwa emisango egiwera era egisinga nga gyetoloolera ku kwetaba mu nkuhhaana ezimenya amateeka n'okukuma omuliro mu bantu.\nAgamba nti baasooka kumukwata mu December 2015 era nti n'atulugunyizibwa nnyo. Yattottodde nti: Nnali ntuuka e Kamwokya mu Kampala, abasajja basatu ne bansalako. Mmotoka yaabwe ekika kya Prado eyali esimbiddwa ku mabbali g'ekkubo baaginnyingiza ku kifuba.\nBantuusiza mu kasenge n'okutuusa leero ke siyinza kumanya gye kasangibwa. Kaali kakutte enzikiza nga bakozesa tooci okumulisa munda.\nOmusajja eyalina ekyuma ekiwange mu kiti yayingira n'ambuuza lwaki nneetaba mu kukuma omuliro mu bantu beekalakaase; kyokka nnali sinnayanukula, omusajja oyo n'anteeka ekyuma ekyo ku lubuto era katono obulumi bunzite kubanga ekyuma kyali kyokya nnyo nga kiringa kye yali yaakaggya mu ttanuulu.\nWaggulu waakyo kwaliko ekiti era omusajja oyo yali akutte ku kiti ekyo nga bw'atambuza omuggo ku lubuto lwange. Alina we yatuuka n'asimbawo omuggo ogwo okumala akaseera era enkovu awo yalemerawo.\nKafeero agamba nti oluvannyuma lw'ennaku munaana, abasajja baasalawo bamuyimbule. Nti baamusiba kantuntunu ne bamusuula ku Lugogo By-Pass ku ssaawa nga 8:00 ez'ekiro.\nAba Bodaboda nti baamuggyawo ng'ali mu mbeera mbi ne bamutwala e Mulago era eyo Dr. Kizza Besigye gye yamusanga n'asalawo bamwongereyo ku Case Hospital gye baamujjanjabira okutuusa lwe yawona n'asiibulwa nga December 17, 2015.\nNga May 5, 2016 nti baamudda mu biwundu bwe yali yeekalakaasa ne banne mu Kampala nga bawakanya ebbula ly'emirimu mu bavubuka ne bamutulugunyiza mu kaduukulu ka poliisi.\nAgamba nti baamukuba obukongovule n'amaviivi era yagenda okuvaayo nga takyasobola kutambula.\nOmulundi ogwokusatu baamutwala Nalufenya era agamba nti baamutulugunya nnyo era yafuna obuweerero mu December 2016 ng'ebyali bimuvunaanibwa byonna kkooti ebigobye; wabula kati ayagala bwenkanya bamuliyirire era n'abaserikale abaamutulugunya bavunaanibwe.\nNicholas Lwanga 30, ye kati aliira ku nsiko oluvannyuma lw'okumukwata omulundi ogwokubiri ne bamutulugunya nnyo ng'avunaanibwa okukuma omuliro mu bantu.\nYasooka kusibibwa Nateete nga May 9, 2018 bwe yali yeekalakaasa n'ekibinja ky'abavubuka abalala abaali bakulembeddwa Habib Buwembo owa FDC nga bonna baavunaanirwa ku fayiro Ref. 52/9/5/18.\nOluvannyuma lw'aba famire ye ne mikwano gye okulafuubana ennyo, Lwanga yayimbulwa ku kakalu ka poliisi nga May 11, 2018 kyokka yaddamu n'akwatibwa abasajja abaali mu ngoye eza bulijjo mu November 2018 era ku mulundi ogwo lwe yatulugunyizibwa nga bamulumiriza okukuma omuliro mu bantu n'okwetaba mu nkung'aana ezimenya amateeka n'okwekalakaasa ku nsonga ezeekuusa ku kisinde kya People Power.\nBanne wabula bagamba nti Lwanga yatoloka ku baserikale abaali bamukuumira e Kyengera nti era okuva olwo abadde mu kwekweka ng'atya okuddamu okukwatibwa n'okuddamu okutulugunyizibwa.\nAmbrose Mulindwa omutuuze w'e Mutundwe mu Zooni 2 naye agamba nti baamukwata mu biseera by'okwekalakaasa ku nsonga za Bobi Wine era nti ne bamukuba nnyo nga na kati ali ku ttaka alaajana kimu bulumi.\nAbaserikale nti baabatambuza mu bitundu bingi bye bataasobola kumanya nti era ekifo we baasinga okubatulugunyiza, emmotoka baagiwulira eyingirira ddala mu nnyumba ng'eringa eyeesolossa mu kikko era eyo nti gye baabakubira okuboogoloza.\nObulumi obungi agamba nti abuwulira mu kifuba. Oluvannyuma lwa balooya okuyingira mu nsonga, baabaggyayo gye baali babakuumira ne babatwala ku poliisi e Nateete ne babaggulako omusango gw'okwetaba mu lukuhhaana olumenya amateeka ku fayiro CRB 350/2019 era gye baabaggya okubatwala ku kkooti ya Mwanga II eyabayimbula ku kakalu ka kkooti.\navunaaniddwa wadde n'okumuyambako ku bujjanjabi.\nOmwogezi wa poliisi mu Kampala n'emiriraano, Luke Owoyesigyire yagambye nti, mu nkola ya poliisi, abaserikale tebakkirizibwa kutulugunya bantu era n'awa amagezi abalina okwemulugunya okukutwala mu kitongole kya poliisi ekikwasisa empisa, kinoonyereze.\nMu nteekateeka z'olunaku lw'okulwanyisa okutulugunya abantu mu nsi yonna olugenda okukuzibwa ku Lwokusatu lwa wiiki ejja, emikutu gya Vision Group gigenda kukuwa emboozi ez'enjawulo ezikwata ku kutulugunya abantu.\nAbamu batulugunyizibwa lwa ttaka, abalala baba bakwatiddwa nga bateeberezebwa okwenyigira mu bumenyi bw'amateeka ate abamu baba babanoonyamu bujulizi.\nAba FDC basabidde abaafiiridde mu bulumbaganyi e Kasese


Bukedde Online - UPDF esse aba al -Shabaab 10\nUPDF esse aba al -Shabaab 10\nAba NRM e Sembabule balwanye\nUPDF yeetegekedde omulabe\nAbattiddwa baabadde beesibye bbomu ne bagezaako okulumba enfo za UPDF bazeetulisezeeko zitte abantu mu kibuga Mogadishu, kyokka ne babalabuukirira nga tebannatuukiriza miisoni yaabwe.\nBino byaddiridde bannalukalala okulangira nga bwe baabadde bamaze okusalawo okukola olulumba ssinziggu ku buli ki\nBino byaddiridde bannalukalala okulangira nga bwe baabadde bamaze okusalawo okukola olulumba ssinziggu ku buli kifo awali abajaasi ba UPDF nâ€™amagye ga AMISOM agakuuma eddembe mu Somalia ne ku bitebe bya Uganda ne Burundi mu nsi yonna.\nOmuduumizi waabwe yagambye bwati: â€œBaganda baffe mwenna e Chechnya, Pakistan, Afghanistan nâ€™awalala wonna okwetoloola ensi, mulumbe era musesebbule ebitebe byâ€™amawanga ga Uganda ne Burundi,â€ Sheikh Abu Mansur, omu ku bakulemnbeze ba al-Shabaab bwe yalagidde mu bubaka bwe yasindikidde ku ntambi za vidiyo ku mikutu gya yintaneti.\nKyokka Lt. Gen. Katumba yagambye nti aba al Shabaab UPDF yabeetolodde dda mu Somalia era bagenda kubatuula ku nfeete era nti kijja kubeera kizibu abatujju abo okuddamu okukola obulumbaganyi ku ggwanga lyaffe.\nâ€œObutendeke tulina obumala okufufuggaza omulabe yenna. Kony eyali afunze ekyonga aliwa? Bwe twali tugenda e Somalia mu 2007 baatulagula obutawezaayo wadde emyezi ebiri, kati tuli mu myaka 3. Kati al Shabaab basigazza bigambo kubangaÂ ebikolwa byabwe tujja kubitangira,â€Katumba bwe yagambye eggulo.\nOmwogezi wâ€™amagye agakuuma e Somalia aga AMISOM Maj. Ba-Hoku Barigye yategeezezza eggulo nti ku Lwokutaano, ku Royal Hotel mu bitundu byâ€™e Bondere ewali okulwanagana okwâ€™amaanyi, aba UPDF abaabadde bayamba ku ggye lya gavumenti ya Somalia erya TFG basse aba al-Shabaab abaabadde bategeka ennumba ku nfo za UPDF.\nâ€œBaabadde mu mmotoka kwe baabadde basimbye emmundu nga bategeka kutulumba ne tubeesooka era tewaavuddewo wadde omu bwati nga mulamu,â€ Barigye bwe yategeezezza eggulo.\nYawadde aba al Shabaab amagezi bave ku byâ€™okulwana bagende bateese nâ€™aba Gavumenti kubanga tebalina busobozi bubiisanya na UPDF nâ€™agamba bajja kubatimpula okutuusa lwe banaabamalawo, bwe batakkirize kuteesa.\nMaj. Barigye agamba nti bettanira okulaba nga bannansi ba Somalia babeera mu mirembe nga bafuna buli ekyetaagisa mu bulamu obwabulijjo nga tebateganyizibwa ntalo.\nÂ Nga July 29, Maj. Barigye yagambye nti, ku luguudo Talebunka, mu ditulikiti ya Hodan emmotoka ""technicals"" ekitegeeza emmotoka ennawunyi okusimbiddwa emizinga zaabadde zigezaako okulumba amagye ga TFG ne AMISOM kyokka ne bazesooka zonna ne zisaanyizibwawo nâ€™abazibaddeko bonna.\nNgaÂ July 26, emmotoka ya balumiramwoyo okwabadde abagwira abawagira al Shabaab 3 nâ€™aba al shabaab abalala yakubiddwa ku luguudo Masira mu disitulikiti ye Huriwa mu mambuka ga Mogadishu. Bonna abaabaddeko battiddwa.\nAte ngaÂ July 28Â mu disitulikiti ya Huriwa mu kizimbe ekiyibwa Masra, mmotoka ya balumiramwoyo okwabadde abakugu basatu abayamba al shabaab okuva ebweru wa Somalia, aba AMISOM baagikubye nâ€™eyabikiramu bbomu ezâ€™amaanyi era balumiramwoyo ababaddemu baafiiriddemu.\nâ€œOkubwatuka kwayo kwabadde kwa maanyi nnyo era emmotoka ezaabadde okumpi zaayonoonese nâ€™ebintu ebirala ebyabadde okumpi, Barigye bwe yagambye.\nYantegeezezza nti kuno kwabadde kufiirwa kwa maanyi nnyo eri al Shabaab nti nâ€™abalwanyi baayo abalala abaabadde okumpi awo, baafiridde mu kifo kino nâ€™emmotoka zaabwe.\nâ€œTusinziira ku bizimbe byaffe okubamaliriza. Betwakubye e Bondere twasinzidde ku wooteeri ya Jubaâ€ Barigye bwe yategeezezza. Juba Hotel yesudde ekitundu kya Bondere kilomita eziwerako.\nKatikkiro alumbye Abaganda abalwanyisa bannaabwe


Bukedde Online - Ekivaako okukyusa abasomesa\nAb'e Mukono beeraliikiridde enjala ani amuwadde akatebe\nZani Lady C awera kudda mu nsiike ya 'myusiki'\nMwewale okufiira ku mirimu gy’okukozesebwa\nBwe mukoledde ebibuuzo mu kizimbe ekipya Katonda abawanguze okusinga...\nAbayizi abasoma ebyobulimi baweereddwa ebbaluwa...\nAbali awafunda mulunde ente z’omu biyumba...\nEMU ku nkola ya minisitule y’ebyenjigiriza gyekozesa okulaba ng’esitula omutindo gw’ebyenjigiriza n’okugukuuma ya kukyusa basomesa. Kino kikolebwa buli mwaka wabula waliwo abagezaako okukiwakanya.\nGYE BAKYUSIZZA ABASOMESA Mu disitulikiti y’e Jinja ku ssomero lya Spire Road Primary School bagyeyo abasomesa 10 era embeera teyabadde nyangu. Abazadde baatuuse n’okuwandiikira minisita w’ebyenjigiriza ebisokerwako Rosemary Sseninde ebbaluwa nga bamusaba ayimirizze enteekateeka eno.\nBaamutegeezezza nga bwe batali bamativu n’engeri avunaanyizibwa ku byenjingiriza Amina Mutesi ne Town Clerk Jofram Waidhuba gye baakyusizza abasomesa baabwe.\nRonald Namirengo eyasomerako ku ssomero lino ate nga muzadde agamba nti abasomesa abaakyusiddwa mulimu aba P7 okuli; Godfrey Muyima musomesa w’Okubala ne Samuel Mukisa wa SST, Immaculate Kayanga musomesa wa Lungereza ne Paul Kaswaigo wa kubala.\nAbalala abaakyusiddwa kuliko; Grace Musooko w’Okubala mu P6, Barbra Mukungu abadde asomesa SST mu P5, Isaac Bizibu omusomesa wa Science mu P6, Sarah Kaudha omusomesa w’olungereza mu P3 ne Ruth Nakato abadde asomesa olungereza mu P1.\nMINISITA ATANGAAZIZZA Minisita w’ebyenjigiriza ebisookerwako Rosemary Sseninde yagambye nti abasomesa okubakyusa tekirina buzibu. Omukozi wa gavumenti yenna alina okukyusibwa naweereza mu bitundu eby’enjawulo.\nEnkola ya Gavumenti eri nti omusomesa ku ddala lya pulayimale yandibadde kussomero obutasukka myaka musanvu. Omusomesa okulwa ku ssomero oluusi addirira mu kuweereza ne kizza ebyenjigiriza emabega Asaba abazadde baleme kukitwala bubi ekyokukyusa abasomesa kubanga byonna bikolebwa ku lwobulungi mu byenjigiriza.\nEKIVAAKO OKUKYUSA ANASOMESA Amina Mutesi akola nga principal education officer mu disitulikiti y’e Jinja yagambye nti okukyusa abasomesa sikubabonereza wabula ye nkola ya minisitule.\nYatangaazizza nti abasomesa nga baweebwa emirimu baliko foomu ze bajjuza okuli n’okukkiriza okuweereza mu bitundu byeggwanga eby’enjawulo ekiseera kyonna. Bakyusibwa nga waliwo obwetaavu.\nOluusi abasomesa babeera tebamala mu bitundu ebimu ate nga waliwo abalina abangi ate nga balina obukugu mu nkola y’emirimu. Kale batwalibwa awali obwetaavu. Ate n’abo abatali balungi basobola okukyusibwa oluvannyuma lw’okulemwa okukola ebyo ebibasubirwamu.\nKu ddala lya pulayimale omusomesa asobola okusomesa amasomo gonna. Noolwekyo ekikulu tekiri ku muwendo gwa basomesa bakyusiddwa ,wabula essira lyanditeekeddwa ku kufuba okulaba nti abakyusiddwa basikiziddwa abasomesa abalala\nOlutalo nga poliisi ekwata eyatomera omwana\nAb'e Mukono beeraliikiridde enjala...\nAbatuuze b'e Nassaka mu Mukono beeraliikiridde olw'enkuba eboonoonedde ebirime\nZani Lady C awera kudda mu nsiike...\nZani Lady C omuyimbi ate nga muzannyi wa ffirimu akomyewo n'akayimba okuddamu okuvugannya mu nsiike y'okuyimba....\nMwewale okufiira ku mirimu gy’okukozesebwa...\nAbamalirizza emisomo bakubiriziddwa obuteesiba ku mirimu gya misaala emigereke bwe baba baagala okwewala ekkomera...\nBwe mukoledde ebibuuzo mu kizimbe...\nFr. Joseph Ssebayigga asabidde abayizi ba St. Joseph Girls Primary School e Nsambya aba P7 ng'aggulawo ekizimbe...\nVipers yeeweredde BUL\nMu nsisinkana etaano ezisembyeyo,Vipers ewanguddemu emipiira ena (4) so nga BUL gumu.


TOTYA BAMBI! Fik Fameica atidde okukubwa Eddy Kenzo, yebalamye okugikwatako, ekyana kimusabbalazza - Galaxy FM 100.2\nTOTYA BAMBI! Fik Fameica atidde okukubwa Eddy Kenzo, yebalamye okugikwatako, ekyana kimusabbalazza\nOmuyimbi Fik Fameica ne munne Pai Pounds bakoze obumodi mu kukwata vidiyo y’oluyimba byompa olugenda okufulumizibwa essaawa yonna.\nMu mukutu ogwa Instagram, Pai Pounds ataddeyo ebimu ku bifaananyi bya vidiyo kyokka abamu ku bantu bawadde endowooza zabwe.\nAbamu bagambye nti Fameica yawonye okukubwa kuba singa yasembeza omukono gwe ku mubiri gwa Pai Pounds, yabadde alina okwanukula ebimu ku bibuuzo okuva eri omukulu Eddy Kenzo.\nMu Uganda, abantu balina eddembe buli omu okwogera, era omwaka 2017 bangi ku bannayuganda bategeeza nti Kenzo ne Pai Pounds baagalana kyokka tewali muntu yenna alina bujjulizi ku nsonga eyo.\nKimanyiddwa nti wadde abantu bakoze kyonna ekisoboka okwogerera abayimbi ebigambo ebyenjawulo, bangi basigadde ku mulamwa gw’okuyimbira abantu era y’emu ku nsonga lwaki Uganda erina omuyimba Eddy Kenzo eyawangula Award ya BET.\nMu kiseera kino, Fik Fameica y’omu ku bayimbi abatava mu mawulire ku nsonga ezenjawulo kyoka wadde abantu bamwogeddeko ebigambo ebyenjawulo, akulaze nti ali ku mulamwa era alina kolabo ne muyimbi munne Pai Pounds.\nSomething cute loading 92%…..\nA post shared by Pia (@pia_pounds) on Feb 5, 2019 at 12:52am PST\nONO AGIWEZA! Wuuno omukyala alina obwaguuga bwa vuvuzera, agipakiddemu ekikebe ky’amata ga Nido mu Super Market\nOmulamuzi wa kkooti enkulu mu Kampala Vicent Okwanga alangiridde olunnaku olw’enkya ku Lwokutaano nga 22, November, 2019, abawabuzi ba kkooti, okuwabula ku ky’okusingisa emisango abantu 8 abakwatibwa ku misango gy’okutta Isaac Kalanzi n’okubba emmotoka ye. Abavunaanibwa kuliko Serwanga Alex, Okongo Julius, Kaliisa Ronald, Masinde Michael, Serunjogi Geoffrey n’abalala basatu (3) nga bali ku misango gy’okutta Kalanzi nga 21, Ogwokutaano (May), 2015 e Kajjansi mu disitulikiti y’e Wakiso n’okubba emmotoka ye ekika Ipsum namba AUW 342W. Okusinzira ku bujjulizi mu kkooti, abasajja baali babiri (2) nga bakutte bayibuli mu ngalo ne baggya Kalanzi ku siteegi e Namugongo okubatwala ku kisaawe Entebbe nga bagamba nti bagenda kubuulira njiri mu ggwanga erya Nigeria. Kigambibwa webatuuka e Kajjansi ne bamutegeeza Kalanzi nti baliko Pasita omulala gwe bageenda okukima kyokka gye baamuttira. Mu kkooti, omulamuzi asabye abawabuzi ba kkooti okusinzira ku bujjulizi obuleteddwa mu kkooti, okuwabula oba abakwatibwa, kigwanidde okubasingisa emisango gy’okutta n’okubba. Wabula bonna abaakwatibwa, begaana emisango gyonna omuli okwenyigira okutta Kalanzi ssaako n’okubba emmotoka ye. Omulamuzi Okwanga alindiridde olunnaku olw’enkya okuwabulwa ku ky’okutta Kalanzi.\nEyadda mu kifo kya Zari, Tanasha alaze ensi omwana wa bba Platnumz, kino kye bayita essannyu lwa waaya, atutte emimwa gya kitaawe


2 Korinther 1 HOF - 2 Abakkolinso 1 LCB | Biblica América Latina\n2 Korinther 1 HOF - 2 Abakkolinso 1 LCB\n2 Abakkolinso 1\n1Pawulo omutume wa Kristo Yesu, olw’okusiima kwa Katonda, n’owooluganda Timoseewo, tuwandiikira ekkanisa ya Katonda eri mu Kkolinso awamu n’abatukuvu bonna abali mu Akaya yonna, 2 ekisa n’emirembe ebiva eri Katonda Kitaffe ne Mukama waffe Yesu Kristo bibeerenga nammwe.\n3 Katonda oyo Kitaawe wa Mukama waffe Yesu Kristo, Kitaffe ow’okusaasira era Katonda azaamu bonna amaanyi yeebazibwe, 4 atuzaamu amaanyi mu kubonaabona kwonna kwe tuyitamu, tulyoke tugumye abalala abayita mu kubonaabona okwa buli ngeri, olw’okugumya kwe tufuna nga Katonda atuzaamu amaanyi. 5 Kubanga nga bwe tugabana ku kubonaabona kwa Kristo, ne Kristo bw’atyo bw’atuzzaamu amaanyi. 6 Bwe tubonaabona, tubonaabona mulyoke muzibwemu amaanyi era mulokolebwe; oba ne bwe tuba nga tuzzibwamu endasi nammwe muzibwamu endasi, mulyoke mugumire okubonaabona kwe kumu kwe tuyitamu. 7 Essuubi lyaffe gye muli linywevu, nga tumanyi nti nga bwe mugabanira awamu naffe mu kubonaabona, bwe mutyo bwe mugabanira awamu naffe mu kuzibwamu amaanyi.\n8 Kubanga tetwagala mmwe abooluganda obutategeera, okubonaabona kwe twayitamu mu Asiya kwali kungi ekiyitiridde n’essuubi ery’okuba abalamu ne lituggwaamu. 9 Naye ffe ffennyini nga tusaliddwa gwa kufa, nga tetusaanidde kwetekamu bwesige bwaffe ffe, wabula mu Katonda azuukiza abafu, 10 eyatuwonya mu kufa okwo okw’entiisa, era anaatulokolanga, era gwe tulinamu essuubi ery’okutuwonyanga. 11 Tukolere wamu nga mutusabira, bangi balyoke batwebalizeeko olw’ekirabo kye twaweebwa.\n12 Tulina okwenyumiriza ng’omwoyo gwaffe gutujulira kubanga twatambulira mu buwombeefu ne mu mazima ga Katonda, so si mu magezi ag’omubiri, naye mu kisa kya Katonda nga tuli mu nsi n’okusingira ddala gye muli. 13 Kubanga tetubawandiikira lwa bintu birala wabula ku ebyo bye musomako era ku ebyo bye mumanyiiko; era nsuubira nga mulibimanyira ddala okutuusa ku nkomerero, 14 era nga bwe mwamanyako ekitundu nti muli kya kwenyumiriza gye tuli nga naffe bwe tuli eky’okwenyumiriza gye muli ku lunaku lwa Mukama waffe Yesu. 15 Olw’okwekakasa mu ekyo, nateekateeka okujja gye muli edda, mulyoke musanyuke omulundi ogwokubiri, 16 nga mpita gye muli okugenda e Makedoniya, ate n’amadda nga nkomawo, mulyoke munsibirire okulaga e Buyudaaya. 17 Mulowooza nga nateekateeka bwe ntyo olwokubanga nnekyusiza? Oba nti ntekateeka ebintu nga ngoberera omubiri, nga ŋŋamba nti weewaawo ye weewaawo, ate nti si weewaawo, si weewaawo?\n18 Naye nga Katonda bw’ali omwesigwa ekigambo kyaffe gye muli tekiri weewaawo ate nti si weewaawo. 19 Omwana wa Katonda Yesu Kristo gwe twababuulira, nze ne Sirwano[a] ne Timoseewo teyali nti weewaawo ne si weewaawo, wabula mu ye mwe muli weewaawo bulijjo. 20 Kubanga nga bwe biri ebisuubizo ebingi ebya Katonda, era mu ye kyetuva tugamba Amiina nga tuyita mu ye, Katonda atenderezebwe mu ffe. 21 Naye atunyweza ffe awamu nammwe mu Kristo, era eyatufukako amafuta, ye Katonda, 22 era ye oyo eyatussaako akabonero, n’atuwa amazima g’omwoyo mu mitima gyaffe.\n23 Katonda oyo ye mujulirwa w’emmeeme yange, nga nabasabira ne sijja Kkolinso. 24 Temusaanye kulowooza nti ffe tufuga okukkiriza kwammwe, naye tuli bakozi bannammwe, mulyoke musanyuke, kubanga okukkiriza kwammwe kwe kubanywezezza.\n1:19 Sirwano Mu Luyonaani oluusi ayitibwa Siira


Okujjuza ekifo ky’omubaka w’ekitundu kye Omoro, NRM kiraze nga bwekiri mu nteekateea z’okwetaba mu kulonda. – His Kingdom Broadcasting Services\nEkibiina kya NRM kiraze nga bwekiri mu nteekateea z’okwetaba mu kulonda okwokujjuza ekifo ky’omubaka w’ekitundu ekyo.\nSsemateeka w’eggwanga akirambika bulungi nga omukulembeze bw’ava mu bulamu bw’ensi eno kyekyatagissawo ennaku ezitasukka 60 nga okulonda kutegekeddwa okukijjuza.\nSsaabawandiisi wa NRM Richard Todwong agamba nti beetegefu okulaba nga basimbawo omuntu mu kifo kino era akiwangula asobole okukola emirimu nga Oulanyah bwabadde akikola.\nOno agamba nti ekibiina kyakukola okusunsulamu omuntu oyo omutuufu\nTodwongo era akutidde bannayuganda okwefumiitiriza ku bulamu bwabwe nga balabira ku yesu kristo mu kiseera nga ensi egyaguza amazuukirage.\nPrevious Abasawo bateereddewo gavumenti ssalessale , bagala ensonga zabwe zikolebweko\nNext OMUSUMBA ZAABIKE AKYABUZE


Bukedde Online - Rose: okikola otya?\nRose: okikola otya?\nKatende: okikola otya?\nRose Mwambi Singizi 52, mutuuze w’e Sseeta - Mukono azaalibwa omugenzi Francisco Kakwene ne Phina Kamasaza ab’e Ibanda. Ye nnannyini ssomero lya Little Stars Tenderness ne Little Stars Kindergarten e Najjanankumbi.\nl Twazaalibwa abaana 7 nga nze waakusatu wabula kitaffe n’afa nga tukyali bato era maama yaddayo mu bazadde be olw’embeera eyali enzibu.\nEyo gye twakulira era Pulayimale gye nagisomera mu Nyarukiika P/S mu Gombolola y’e Rukiri. Wadde maama yali mukozi, we natuukira okumalako P.7 ensimbi zaali zimwekubya mpi.\nOlw’okuba ebiseera ebyo okusoma obusomesa kwali kwa bwereere, nasalawo okuva e Mbarara ne nzija ewa Kojja Mathias Mashahani e Bukoto bwentyo ne neegatta ku Nkozi TTC.\nSaasanga buzibu e Nkozi kuba nali mugezi ate omukalabakalaba nga ne kojja ampa obuyambi, wabula engeri gye nnasoma nga nkyali muto ate nga ndi mumpi, abasomesa enkozi baagezaako okunnafuya nga bagamba nti ne bwe naaba nsomye nja kusanga obuzibu mu kugezesebwa kuba nnali waakusanga abayizi abakulu, kyokka ebyo tebyannemesa kye nnali njagala.\nl Namala emyaka ena e Nkozi era ne nfuna eddaala eryokubiri mu busomesa ate olwo ne nzira e Mbarara nga mbeera wa kojja Bazilio Tebamanya e Nyabuhikye era eyo gye nnatandikira okusomesa mu Nyabuhikye P/S.\nNasomeseza omwaka gumu ate ne nvaayo ne neegatta ku Nyabushabi Service School e Kabaale ne nfuna eddaala eryokusatu mu busomesa.\nOlwo nnalina obuvunaanyizibwa bungi okwali okulabirira maama ne baganda bange abaali balina okusoma, bwentyo nakomawo e Mbarara ne nfuna omulimu gw’obusomesa mu St. Aloysious e Nyamitanga era eno nasomesaayo emyaka ebiri era saafuna buzibu kuba abayizi bantyanga kuba olw’obukambwe newankubadde nnali mumpi era nga ndi muto. Enkya atulaga obukulu bw’okukolagana n’emikwano egizimba mu bizinensi.\nBakutte omukozi w'ebbaala mwe baakubira Moze Radio


obwakabaka bwa buganda butandise kaweefube w'okuzzaawo obutonde bw'ensi - Radio Simba, The Best Luganda Station in the World !\nobwakabaka bwa buganda butandise kaweefube w’okuzzaawo obutonde bw’ensi\nObwakabaka bwa Buganda nga buli wamu ne bannamikago aba Habitat For Humanity ne Prometra Uganda, batandise kaweefube w’okuzzaawo obutonde bwensi, ebibira n’entobazi nga batandikidde ku kuzzaawo e kibira kye Buyijja mu Muluka gwe Nawandigi e Mawokota.\nMinisita wa Kabaka ow’ettaka, obulimi n’obutonde bwensi, Oweek Mariam Mayanja Nkalubo yakulembeddemu kaweefube ono nga ayambibwako omwami w’essaza Mawokota, Kayima David Ssekyeru, basimbye emiti egiwerako wamu n’abatuuze b’omu kitundu ekyo.\nMu kwogerakwe, Oweek Mariam akubirizza abantu okukomye omuze gw’okutema emiti kubanga omuntu akolagana butereevu n’emiti nga bagabanya omukka gwebassa.\nOmwami w’essaza Mawokota Kayima David Ssekyeru, alaze obwennyamivu olw’omuwendo gw’ebibira ogukendedde mu Mawokota ate nga kino kyekimu ku bitundu katonda byeyawa ebibira ebingi ebiwerera ddala mwenda.\nAbakkulisitu batandise ekisiibo.\nEnteekateeka y’okusimba emiti ya kusaasaanira amasaza ga Buganda n’ekigendererwa eky’okuzzaawo obutonde bwensi obwonooneddwa ensangi zino.\nFresh Kid atandise okusoma ku Kampala Parents


CHEPTEGEI: Agguliddewo Uganda okuwangula emidaali mu Commonwealth\nUGANDA, etandise okuloza ku ssanyu ly'emidaali mu mizannyo gya Commonwealth, Joshua Cheptegei bw'awangudde omudaali gwa zaabu n'atuukiriza ebigambo bye yasuubiza Bannayuganda nga tannasituka kugenda mu kibuga Gold Coast ekya Australia, emizannyo gino gye giyindira.\nBya L. LUBUULWA, GOLD COAST\nAbaawangudde emidaali; 1. J. Cheptegei (UGA) 13:50.83\n2. M. Ahmed (CAN) 13:52.78\n3. Pingua Zakayo (KEN) 13:54.06\n4. Thomas Ayeko (UGA) 13:54:78\n5. S. Mcsweyn (AUS) 13:58.96\n6. PHILLIP KIPYEKO (UGA)13:59.59\nCheptegei, awangudde embiro z'okwetooloola ekisaawe emirundi 12 n'ekitundu (mita 5000) ze yaddukidde 13:50.83 nga yamezze Mohammed Ahmed owa Canada (13:52.78) ne Munnakenya Edward Pingua Zakayo eyakutte ekyokusatu (13:54.06).\nGuno gwe mudaali gwa Uganda ogusoose mu mizannyo gino sso nga gwe gwa Cheptegei ogwokubiri mu bbanga lya myezi munaana okuva lwe yawangula omudaali gwa feeza mu mbiro za mita 10,000 mu mpaka z'ensi yonna ezaali e London mu August w'omwaka oguwedde.\nObuwanguzi buno, bwongedde okumatiza Bannayuganda n'abantu abalala abaali balowooza nti Cheptegei talidda ngulu okuva lwe yalemwa okumalako embiro mu misinde gya World Crosscountry mu March w'omwaka oguwedde ng'akabengo kamusimbye.\nBannayuganda abalala abaabadde mu mbiro zino, Thomas Ayeko yamalidde mu kyakuna nga yaziddukidde 13:58.96, sso nga Phillip Kipyeko yamalidde mu kyamukaaga ng'emisinde gino yagiddukidde 13:59.59.


BISOME MU Abbey Afrikaans Ahanta Aja Albanian Alur American Sign Language Amharic Angolan Sign Language Argentinean Sign Language Armenian Assamese Attié Aukan Australian Sign Language Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Bengali Bicol Bislama Bissau Guinean Creole Bolivian Sign Language Boulou Brazilian Sign Language British Sign Language Bulgarian Bulgarian Sign Language Cakchiquel (Western) Cambodian Catalan Cebuano Changana (Zimbabwe) Chavacano Chichewa Chilean Sign Language Chinese (Simplified) Chinese (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombian Sign Language Comorian (Ngazidja) Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Drehu Dusun Dutch Dutch Sign Language Ecuadorian Sign Language Efik Emberá (Catío) English Esan Estonian Ewe Fante Faroese Fijian Filipino Sign Language Finnish Finnish Sign Language Fon Frafra French French Sign Language Ga Galician Garifuna Georgian German German Sign Language Ghanaian Sign Language Gitonga Gokana Greek Greek Sign Language Greenlandic Guadeloupean Creole Guarani Guarani (Bolivia) Guatemalan Sign Language Guerze Gujarati Gun Guna Guéré Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Huastec (San Luis Potosi) Hungarian Hungarian Sign Language Hunsrik Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Irish Isoko Italian Italian Sign Language Japanese Japanese Sign Language Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Khasi Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kongo Korean Korean Sign Language Kpelle Krio Kurdish Kurmanji (Caucasus) Kwangal Kwanyama Kyangonde Lahu Laotian Latgalian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luswayiri Lutoro Luvale Luwalabu Macedonian Macua Malagasy Malay Malayalam Malaysian Sign Language Maltese Mam Mambwe-Lungu Mangareva Maninkakan (Eastern) Mapudungun Marathi Marquesian (Hiva Oa) Marquesian (Nuku Hiva) Marshallese Mauritian Creole Maya Mazahua Mazatec (Huautla) Mbukushu Mende Meru Miskito Mixe Mixtec (Guerrero) Mixtec (Huajuapan) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali New Zealand Sign Language Ngabere Ngangela Nias Nicaraguan Sign Language Nigerian Pidgin Niuean Norwegian Nuer Nyaneka Nyungwe Nzema Okpe Oromo Ossetian Otetela Otomi (Mezquital Valley) Panamanian Sign Language Pangasinan Papiamento (Aruba) Papiamento (Curaçao) Paraguayan Sign Language Persian Peruvian Sign Language Pidgin (Cameroon) Pilagá Polish Ponapean Portuguese Pular Punjabi Punjabi (Shahmukhi) Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rarotongan Romanian Romanian Sign Language Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Russian Russian Sign Language Réunion Creole Salvadoran Sign Language Samoan Sango Saramaccan Sarnami Sena Senoufo (Cebaara) Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Solomon Islands Pidgin Somali Spanish Spanish Sign Language Sranantongo Sunda Susu Swati Swedish Swedish Sign Language Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Thai Thai (Northeastern) Thai Sign Language Tigrinya Tiv Tlapanec Toabaite Tojolabal Tok Pisin Tokelauan Tongan Totonac Tshwa Tsonga Turkish Turkmen Turkmen (Cyrillic) Tuvaluan Twi Tzeltal Tzotzil Udmurt Uighur (Cyrillic) Ukrainian Urdu Urhobo Uruguayan Sign Language Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zapotec (Isthmus) Zapotec (Lachiguiri) Zimbabwe Sign Language Zulu\nAbayizi ba Bayibuli mu 1870\nWatchtower eyasooka okukubibwa mu 1879\nWatchtower nga bw’efaanana leero\nBayibuli yakiraga nti oluvannyuma lw’okufa kwa Yesu, mu Bakristaayo ab’amazima mwandivuddemu abayigiriza eby’obulimba ne banyoolanyoola amazima agali mu Bayibuli. (Ebikolwa 20:29, 30) Ekyo kyennyini kye kyaliwo. Abayigiriza abo ab’obulimba baagattika enjigiriza za Yesu n’enjigiriza ez’ekikaafiiri, era mu ngeri eyo Obukristaayo obw’obulimba ne butandika. (2 Timoseewo 4:3, 4) Tuyinza tutya okuba abakakafu nti leero tutegeerera ddala ekyo Bayibuli ky’eyigiriza?\nEkiseera kyatuuka Yakuwa n’abikkula amazima. Yakuwa yakiraga nti mu ‘kiseera eky’enkomerero okumanya kwandyeyongedde.’ (Danyeri 12:4) Mu 1870, abantu abatonotono abaali banoonya amazima baakiraba nti enjigiriza z’amadiini nnyingi zaali tezeesigamiziddwa ku Byawandiikibwa. Bwe batyo baatandika okunoonyereza basobole okutegeera ekituufu kyennyini Bayibuli ky’eyigiriza, era Yakuwa yabayamba ne bategeera Ebyawandiikibwa.\nAbantu abeesimbu beekenneenya Bayibuli. Nga beekenneenya Ebyawandiikibwa, Abayizi ba Bayibuli baagoberera enkola gye tukyakozesa n’okutuusa leero. Baafunangayo ensonga emu emu ne bagikubaganyako ebirowoozo. Bwe waabangawo ekitundu mu Bayibuli ekyabanga kibazibuwalidde okutegeera, nga banoonya ebyawandiikibwa ebirala mu Bayibuli ebisobola okubayamba okukitegeera. Bye baazuulanga bwe byabanga bikwatagana n’Ebyawandiikibwa ebirala, nga babissa mu buwandiike. Enkola eyo yabasobozesa okuzuula amazima agakwata ku linnya lya Katonda n’Obwakabaka bwe. Baasobola n’okutegeera ekigendererwa kya Katonda eri abantu n’ensi, embeera y’abafu, n’essuubi ly’okuzuukira. Ebyo bye baazuula mu kunoonyereza okwo byabayamba okwekutula ku njigiriza nnyingi ez’obulimba awamu ne ku bikolwa Katonda by’akyawa.—Yokaana 8:31, 32.\nMu 1879 Abayizi ba Bayibuli baakiraba nti ekiseera kyali kituuse amazima gamanyisibwe buli wamu. N’olwekyo, mu mwaka ogwo baatandika okukuba magazini eyitibwa The Watchtower Announcing Jehovah’s Kingdom, ekyakubibwa n’okutuusa leero. Mu kiseera kino tubuulira abantu amazima agali mu Bayibuli mu nsi mu 240 era mu nnimi ezisukka mu 750. Amazima agali mu Bayibuli tegabunangako mu bifo bingi nga bwe kiri leero!\nKiki ekyatuuka ku mazima agali mu Bayibuli oluvannyuma lw’okufa kwa Yesu?\nKiki ekyatusobozesa okuddamu okutegeera amazima agali mu Kigambo kya Katonda?


Bukedde Online - Omuwendo gw’abafudde gweyongedde\nEbizuuse ku muliro ogwayokezza essomero\nBrian Sendyowa nga tannafa.\nOMUWENDO gw’abaana abaafiiridde mu muliro gulinnye oluvannyuma lw’omuyizi Brian Sendyowa 16, abadde asoma S.3 eyabadde addusiddwa e Kiruddu okufa. Sendyowa bwe yabadde tannafa, bino bye yannyonnyodde bazadde be. “Nabadde ng’ali mu kirooto nga ndaba tufa kyokka olwabbuludde amaaso nagenze okulaba ng’omuliro gutuntumuka n’ekikka nga kikutte wonna.\nNawawamuse ngezeeko okudduka ekibabu naye nga siraba waakuyita era owo buli kimu nakikwasizza Mukama kuba bwatyo n’ansobozesa obutafa,” Bino bye byabadde ebigambo omuyizi Brian Sendyowa, bye yasembye okwogera ne bazaddebe olwamaze naafa! Annet Nabuuma, nga ye maama w’omugenzi yategeezezza nti, ye ne bba bakolera wala era nga kye kyabawaliriza okutwala omwana mu kisulo.\nNabuuma muserikale wa poliisi ng’akolera Bwizi, mu disitulikiti y’e Kamwenge, ate nga bba Luke Mukalazi, akolera ku bizinga by’e Kalangala. “Olwafunye amawulire g’okwokebwa kw’omuwana wange nalinnye emmotoka mu bwangu okumutuukako mu ddwaliro e Kitovu gye yabadde atwaliddwa.\nNafunye ambyulensi ne mutwala e Mulago- Kiruddu, nga simanyi nti nabadde mulabako kasembawo,” Nabuuma bwe yategeezezza. Yagaseeko nti, eggulo bwe zaaweze essaawa 10:00 ez’oku makya, mutabani we yabadde yaakalaba ku kitaawe, n’asiriikiriramu, kyokka baagenze okuddamu okumukwatako ng’assizza omukka ogwenkomerero.


Bukedde Online - Ekiraamo kya Zizinga kiwuunikirizza abakungubazi\nBy Eddie Ssejjoba ne Wasswa B Ssentongo\nAmaka Maj. Zizinga (mu katono ku kkono) w’abadde abeera.\nEKIRAAMO kya Maj. Kulovinsa Oliver Nakimbugwe Zizinga 85, kyasomeddwa mu Lutikko e Namirembe, abakungubazi ne bawuniikirira.\nMu kiraamo kino yagaana okumwabiza olumbe, okumuteerako omusika n'okumukolako emikolo n'obulombolombo bw'ekkinnansi n'agamba ye mukazi mulokole omuzuukufu.\nMaj. Zizinga yafiiridde ku myaka 85 mu ddwaaliro lya Medipal e Kololo ng'abadde\nabeera mu Zzooni ya Kayiwa e Namirembe okuliraana Ekkanisa ya Namirembe Christian Fellowship.\nNga bwe yalagira nti ekiraamo kisomebwe mu lujjudde mu Kkanisa ku mikolo gy'okumuwerekera, era bwe kyakoleddwa, omu ku booluganda lwe, Catherine Ntulume bwe yazze n'ekiwandiiko mu Lutikko e Namirembe kye yasomye n'ategeeza nti omugenzi, abadde nnamwandu w'omugenzi William Zizinga era yakola ekiraamo kye emyaka esatu egiyise n'alagira kireme kumenyebwa.\nMu kiraamo kino, yategeeza nti yazaalibwa mu 1936 ku kyalo Ndejje mu Bulemeezi era n'afumbirwa William Zizinga nga November 28, 1953 e Kkungu ne bazaala abaana 10 kyokka bba yamufaako mu mwaka gwa 2016.\nYategeeza nti mu 1960 yalokoka ne yeegatta ku nzikiriza y'Abalokole Abazuukufu abali wansi w'ekkanisa y'Abakristaayo mu Uganda.\nWabula yalagira nti bw'abanga afudde omubiri gwe tegukolebwangako bulombolombo bwonna era tayabizibwanga lumbe wadde okumuteerako omusika.\nYalagira aziikibwe kumpi ne bba e Kitungwa mu Divizoni y'e Gombe mu Wakiso. Yategeeza nti entaana ye yagyesimira dda okuliraana bba era n'alagira Abakristaayo Abazuukufu ab'e Matugga be baba bakulira entegeka zonna ez'okumuziika.\nMu kusaba eggye lya UPDF lyakiikiriddwa Lt. Gen. Pecos Kutesa wamu n'omulungamya w'ebyobufuzi, Brig. Gen. Henry Masiko n'omwogezi Flavia Byekwaso.\nMu kwogera, Omulabirizi w'e Namirembe, Wilberforce Kityo Luwalira yagambye nti Zizinga abadde mukazi mmekete eyalwana entalo bbiri, olw'okubeera Omulokole kyokka era n'asalawo okwegatta ku bayeekera era n'asigala mu nzikiriza ye okutuusa\nABAKULEMBEZE MUBEERE KU MAZIMA\nMu kusaba okwabadde mu kkanisa ya St. Philip Kitungwa Church of Uganda e Kitungwa mu Gombe, atwala obusumba bw'e Kireka, Rev. Abel Serwanja Mereewooma yasabye abakulembeze okwogera amazima ate bakole ebintu ebitwala eggwanga mu maaso.\nMereewooma yategeezezza nti abakulembeze balina okubeera ekyokulabirako ate boogere ebintu ebiyamba omuntu waabulijjo ssaako n'eggwanga lyonna.\nYagambye nti Maj. Zizinga yamulaba ekiseera we yabeerera omusumba w'e Mwereerwe nga yagenda okujja ng'amasomero g'ekkanisa gali mu mbeera mbi\nbwe yassaawo amateeka ge Abakulisitaayo ne bamuwawaabira ewa Zizinga olw'okubanga ekiseera ekyo yali wa maanyi mu ggwanga nga buli muntu amutya.\nKyokka olw'okwagala okutumbula amasomero g'ekkanisa yalagira buli muzadde okuliisa abaana baabwe ku ssomero. Yali amanyi agenda kumutabukira kyokka naye yabuulira abazadde amazima n'abagamba nti waliwo ensonga ezirina okukolebwa buli muntu era n'agamba nti omukulembeze yenna alina okwogera ekituufu okusinga okwekweka mu bantu baabwe.\nMereewooma era yagambye nti omugenzi Zizinga wadde abadde abeera mu kyalo naye abadde akulaakulanyizza ekitundu kye ssaako n'ekkanisa.\nOmugenzi Zizinga yazaala abaana 10. W'afiiridde aleese abaana bana bokka abalamu.\nOkukola ebibikka ku mitto gya bodaboda kulimu ssente\nEbizuuse ku mujaasi eyasse omuwala n'abooluganda\nAb'e Kayunga tebajjumbidde kulonda\nEby'okulonda akulira oludda oluvuganya sibiriimu - Bobi Wine


Bukedde Online - Empaka z'aboobubina teziraga bugunjufu - Ntagali\nMmeeya w'e Mukono akakasizza okwesambawo n...\nSsaabalabirizi Stanley Ntagali avumiridde empaka z'aboobubina n'agamba nti si za bugunjufu.\nNtagali ng'ayogera ku matikkira ga yunivaasite y'e Mukono eya UCU.\nSSAABALABIRIZI w'Ekkanisa ya Uganda, Stanley Ntagali atikkidde abayizi 397 abamalirizza emisomo mu Yunivaasite y'Obukulisitaayo e Mukono UCU, n'ayongera okuwakanya enteekateeka y'empaka z'obubina "Miss Curvy" egenda mu maaso n'ategeeza nti teziraga mpisa na bugunjufu era zityoboola abakyala abaatondebwa mu kifaananyi kya Katonda.\nBino yabyogeredde Mukono ku Lwokutaano bwe yabadde ku matikkira g'ettendekero lino ag'e 19. Yagambye nti empaka zino zinaabuula empisa ez'obugunjufu eggwanga kwe lisaanye okwesigama ne yeebaza abavuddeyo okuzivumirira.\nYe amyuka Cansala wa yunivaasite eno, Rev. Can. Dr. John Ssenyonyi yasabye abayivu abaamalirizza emisomo obutanyooma mirimu gya ssente entono n'abategeeza nti bw'oba olinnya eddaala otandikira wansi n'ogenda waggulu. "Ne mu by'emirimu otandika na kitono n'ogenda ng'olinnya amadaala."\nSsaabalabirizi Stanley Ntagali\nUCU e Mukono\nOwa Poliisi ayagala Kirumira avunaanibwe olw'okumutulugunya\nEnnyonyi ya Singapore ekutte omuliro abantu 241 ne basimattuka emagombe!\nVilla esibidde ku Magumba


Bukedde Online - Abalabirizi basabidde Mulondo\nMamerito yeeyamye okukola enguudo, Mayanja nâ€™asuubiza okusala busuulu\nPoliisi yâ€™e Nateete eyodde abantu 10\nOmulabirizi wâ€™e Namirembe, Wilber Force Kityo Luwalira bwe yabadde abuulirira mu kkanisa e Kyankowe mu Disitulikiti yâ€™e Mityana yagambye nti abantu basaana okulokoka nga basooka okutunuulira ebikolwa byabwe ebyâ€™emabega ne babyenenya.\nAbalabirizi okwabadde owa West Buganda eyawummula Wilson Mutebi, Owâ€™e Mukono eyawummula Eria Luzinda, Owâ€™emityana, owa Central Buganda Jackson Matovu, Wilberforce Kityo Luwalira owâ€™e Namirembe, owâ€™e Mityana eyawummula Kefa Kamya, owa Cental Buganda eyawummula George Ssennabulya, Micheal Ssennyimba eyali owâ€™e Mukono, ne Misusera Bugimbi eyali owâ€™e Luweero nâ€™abakyala bâ€™Abalabirizi mu Buganda.\nBaasoose kuwa bujulizi ku ngeri gye baalokokamu nekalaatira Mulondo okulokokere ddala nâ€™omutima gwe.\nMulondo mu kwogera yategeezezza nti ""ebbanga lyonna ndafuubanidde okutuusa abantu bangi mu kwesiima kyokka nange nkooye okuba enkonge yâ€™oku kkubo nâ€™olwekyo kirungi bwe weekebera mu byâ€™emabega nâ€™olaba wewabulira ne weenenya.\nKabaka;Asiimye okuggalawo egy'amasaza nga Ssingo ne Gomba bambalagana\nAlumirizza Polof. Bukenya okusigula mukazi we alaajanidde kkooti\nPolof. Bukenya ali ku gwa kusigula mukazi


Twagala Palimenti eveeyo ku kye misaala gyaffe tuli bubi, Bannamawulire – Watchdog Uganda\nTwagala Palimenti eveeyo ku kye misaala gyaffe tuli bubi, Bannamawulire\nAbakulira ebitongole eby'enjawulo nga batongoza alipoota ekwata ku kutulugunya bannamawulire mu ggwanga ku Imperial Royale Hotel mu Kampala.\nBANNAMAWULIRE mu Ggwanga bavuddeyo ne basaba Palimenti etunule mu mbeera gye bakoleramu, naddala mu kiseera kino nga ensimbi zebasasulwa ntono nnyo, kye bagamba nti kijja kuyambako okukaka ababakozesa okubongera ku nsimbi nabo beeyagale nga abakozi abalala.\nBano bagamba nti ensimbi ezibasasulwa ntono ddala ate nga bakola omulimu gwa ttendo bw’ogerageranya naabo abafuna obuwanana bwe nsimbi nga tebalina kyamaanyi kye bakola.\nOkwogera bino babadde mu lukungaana lwabwe olwayitiddwa ekitongole ekirwanirira eddembe lya bannamawulire ki Human Rights Network For Journalists Uganda (HRNJU) olutudde ku wooteri ya Imperial Royale mu Kampala ne kigendererwa eky’okwanjula alipoota ekwata ku ngeri eddembe lya bannamawulire gye lyakwatibwamu mu ggwanga omwaka 2018, olw’etabiddwamu ebitongole eby’enjawulo ebilanirira eddembe ly’obuntu saako n’abebyokwerinda.\nAkulira ekitongole kya The Obsever Pius Katunzi mu kusooka agambye nti tekyetaagisa Palimenti kuyingira mu byakusasula bannamawulire, kyagambye nti kiyinza okubajja ku mulamwa ne balema okuwandiika ebintu ebituufu saako n’okufuna ky’ekubiira nga bagiwandiikako olw’okuba eba yabalwanirira okufuna ensimbi, nga kino akijja ku kye kibiina ekigatta bannamawulire abagasakira mu Palimenti ki Uganda Parliamentary Press Association gye buvuddeko abalumba Sipiika Rebecca Kadaga nga bagala nabo balowozebweko mu ngeri eyenjawulo era babeeko omutemwa gwa sente ogutekebwa mu kibiina kyabwe basobole okwekulakulanya.\nWabula Moses Mulondo ono nga yakulira ekibiina ekigatta bannamawulire abakolera ku Palimenti amwanukudde nagamba nti kye baakola kituufu kubanga baakilaba nti nabo baalina okufuna ku keeki ye Ggwanga kubanga kye bakolera nayo gye bagitematemera.\n“Banange naffe tuli bantu ab’etaaga okulowoozebwako kubanga ekyamazima tuli bubi, bannaffe bafa nga teri yadde afaayo kujjanjaba, tufiira mu mizigo teri azimba ku kayumba yadde olw’obusente obutono obutusasulwa tulina okwelwanako” Munnamawulire Simon Muyanga Lutaaya bwe yategezezza.\nAkulira HRNJ-U Robert Sempala bwabadde ayanjula alipoota eno agambye nti nga bulijjo ekitongole kya Poliisi kye kilidde empanga mu kutulugunya bannamawulire, Amaggye, Ababaka ba Gavumenti, Bannabyabufuzi n’abantu ababulijjo ne bageberera.\nAgambye nti abakulira ebitongole by’amawulire nabo balina okuvaayo okuyamba ku bakozi baabwe naddala nga bafunye obuzibu wakati mu kukola emirimu gyabwe, kyagamba nti kijja kuyambako mu mbera y’okukolera awamu.\nOmwogezi wa Poliisi mu kitundu kya Kampala ne miriraano Patrick Onyango agambye nti kituufu waliwo abaselikale baabwe abatulugunya baannamawulire naye nagamba nti abadde tasuubira nti omuwendo gweyongedde nga alipoota bwe kilambise, naasubiza okwongera okukolera awamu ne bannamawulire okulaba nga bakendeeza ebikolwa ebityoboola eddembe.\nAgambye nti baatekawo ekitongole ekikola ku kukwasisa empisa mu Poliisi ki Professional Standards Unit kyagambye nti kino kigenda kuyamba nnyo mu kukwasisa abapoliisi abasiiwuka empisa era nasaba bannamawulire bulijjo okuloopanga abaselikale ababatulugunyizza.\nMoses Waisswa set for move to South Africa after Afcon tournament


Bukedde Online - Abantu 27 basiibuddwa mu kalantiini e Kakuuto\nTrump atabuse lwa China kukweka by'ezudde ...\nAbaasiibuddwa e Kakuuto nga bawuliriza aboobuyinza.\nABOOBUYIINZA mu disitulikiti y'e Kyotera basiibudde abantu 27 ababadde mu Kalantiini e Kakuuto. Bano baakwatibwa oluvannyuma lw'ekiragiro kya Pulezidenti Museveni eky'okuggala ensalo bwe baagaaanibwa okweyongerayo mu Uganda nga bava e Tanzania.\nKu bano, kwabaddeko aba famire abaali bagenze ku mbaga ya muganda waabwe e Burundi kyokka bwe batuuka ku nsalo yaayo (Burundi) ng'eggaddwa, ne badda nga bayita e Tanzania. Bwe baatuuka e Mutukula ku nsalo baagaanibwa okweyongerayo e Kampala ne bateekebwa mu kalantiini e Kakuuto.\nBamaze ennaku 20 mu kifo kino ekyaweebwayo Dr. Muzito, omutaka w'e Kyotera. Babadde bakuumwa butiribiri poliisi nga tebakkirizibwa kufuluma bweru wa kizimbe. Oluvannyuma lw'ennaku 20, baggyiddwaaako omusaayi n'ebirala ne bitwalibwa mu ‘labalatole' e Kampala era baazuuliddwa nga tebalina bulwadde bwa COVID-19 ne balagira aboobuyiinza e Kyotera okubayimbula badde ewaabwe.\nAboobuyinza okuli; RDC wa Kyotera, Maj. David Matovu, omubaka mu Palamenti ya East Afrika Ssaalongo Mathias Kasamba, n'akulira ebyobulamu e Kyotera, Dr. Edward Muwanga be baabawadde ebyavudde mu kukeberwa n'okuyimbula. Bonna babugaanye essanyu aabamu ne bafukamira waansi ne beebaza abasawo n'aboobuyinza.\nAbamu ku babaateereddwa baasabye Gavumenti eyongere ku mutindo gw'ebifo mw'ekuumira abantu n'okubaliisa kuba babadde beeriisa n'okuyambibwa abazirakisa.


Bukedde Online - Baleese ebyuma ebyongera ku makungula mu bulimi n'obulunzi\nBaleese ebyuma ebyongera ku makungula mu bulimi n'obulunzi\nOmwoleso gw'ebyobulimi ogwa Vision Group g...\nKKAMPUNI ezitunda ebyuma ebikozesebwa mu bulimi n’obulunzi 15 ze zimaze okukakasa okwolesa mu mwoleso gwa Harvest Money Expo ogutegekeddwa kkampuni ya Vision Group etwala ne Bukedde.\nMinisita Persis Namuganza (wakati) omubeezi ow'ebyettaka ne Robert Kabushenga mu mwoleso gw'omwaka oguwedde.\nOmwoleso guno gwakumala ennaku ssatu nga gutandika nga February, 15-17 mu kisaawe e Namboole.\nGusikirizza kkampuni n'ebitongole ebikola ku bintu eby'enjawulo mu bulimi n'obulunzi okugwetabamu ng'ezituusa kuno ebyuma n'okubitunda ze zimu ku zigenda okubeerayo.\nMedi Mwiri owa ENGSOL nga be bamu ku batadde ssente mu mwoleso guno, agamba nti bagenda kuleeta tulakita ebika byonna abalimi n'abalunzi bye baagala ku ffaamu zaabwe mu kaweefube w'okutumbula omutindo gw'okulunda n'okulima.\n"Bangi balowooza nti tulakita zikozesebwa mu kulima kwokka, wabula abalunzi naddala ab'ente mu butundu by'obugwanjuba bwa Uganda ab'enjawulo baagula tulakita ze bakozesa okukola omuddo omukalu ekika kya 'sayiregi' gwe baliisa ente zaabwe", Mwiri bw'agamba.\nOno agamba nti baakuleeta tulakita abalimi n'abalunzi ze beetaaga n'ebikozesebwa byonna kuba singa ogula tulakita nga tekuli bikozesebwa tebeera na mugaso.\n"Ebikozesebwa bino kuliko; enkumbi, ebyuma ebitemaatema omuddo, ebisimba, ebisaawa, ebifuuyira, ebifukirira n'ebirala nga byonna bigenda kuleetebwa mu mwoleso ate abalimi n'abalunzi abanaaba baagala okugula ebyuma bino bagenda kukolerwa enteekateeka nga basobola okugenda ne kye baguze", Mwiri bw'agamba.\nOmulamwa gw'omwoleso gw'omwaka guno gugamba, "Okukola obulimi n'obulunzi nga bizinensi", ng'abalimi n'abalunzi baakuweebwa amagezi n'enkola ez'enjawulo mwe basobola okuyita okukola ssente okuva ku ffaamu zaabwe.\nMwiri agamba nti mu kiseera kino ng'obulimi n'obulunzi busitulwa okuggyibwa ku ddaala ly'okulima okufuna ekyokulya awaka bufuulibwe omulimu, omulimi oba omulunzi alina okwekwata okukozesa ebyuma nga waakiri asobola okukipangisa.\n"Okugeza singa obeera ogenda kusambula yiika osimbe kasooli wa sizoni, kiyinza okukutwalira ebbanga singa obeera okozesezza mikono n'okuluusi ebiseera by'okusimba ne bikukwata ate ng'owa tulakita kimutwalira olunaku lumu ate ng'akikolera ku bbeeyi ya wansi.\nKino kitegeeza nti mu katale agenda kubeera n'ebyokutunda nga bingi ate mu budde okusinga akozesa emikono", Mwiri bw'agamba.\nOkuyingira mu mwoleso kwa kusasulira 10,000/- ate okwetaba mu misomo nakwo kwa 10,000/- nga wateekeddwateekeddwawo emisomo egy'enjawulo.\nMukazi wange tayagala kwegatta\nBaze tamanyi kusamba kapiira


Bukedde Online - Teddy talina mmizi - Paasita Bugingo\nNambooze awandiikidde Bugingo ebbaluwa n'amulabula...\nBugingo ne bakyala be bombi\nBugingo yayongedde okwogerera mukazi we Teddy Naluswa amafuukuule n’agamba nti ensonga endala lwaki tasobola kumuddira ne bw’asaddaaka enjiibwa, talina mmizi.\nYagambye nti, ng’omukazi omufumbo alina abaana abakuleetedde ne ku bako b’oswalira, teyandigenze mu mawulire kwanika buziina bwe buli omu n’amanya ebifa mu maka ge. Yagambye nti, ye ng’omuntu omukulu, tasobola kugumiikiriza muntu alinga Teddy.\nYagambye nti abakazi ab’emmizi Teddy be yandibadde ayigirako mu Bayibuli bangi nnyo naye teyawa budde kusoma ku ngeri gye baakwatangamu bintu, obudde bwe yabumalanga mu kulingiriza na kuwalampa bba.\nYagambye nti, amwewuunya okusuulawo Bayibuli n’asalawo okumalira obudde ku mikutu gya yintanenti, amawulire n’abasumba abamulwanyisa abatayinza wadde okumuyamba. Bugingo yali yalayira obutaddamu kwogera birumya famire ye wabula kino yalabika ng’eyakivuddeko kuba okuva olwo akyamulumba.\nKyokka Teddy azze alumiriza nti Bugingo bino byonna abikola kuwugula bagoberezi atere awase omukazi omulala naye ye tafaayo kuba tajja kukkiriza kugattululwa.\nBbo abantu wadde bino weebiri ng’era abamu balina n’oludda lwe bagwako wakati wa Bugingo ne Teddy, tebasalangako kugenda kusaba.\nN’eggulo, baabaddeyo bangi ddala era bakira buli Bugingo lw’afulumya ekigambo ekikoona mukazi we nga basaakaanya.\nWaliwo abamu abatakyagwa kusaba wa Bugingo abanyumirwa okuwulira engeri Bugingo gy’akolokota mukazi we. Bugingo yasuubiza okuleeta ekipya bw’anaaba atandise ekisiibo era ekipya kye yasuubiza abantu, bangi bakirindiridde nga mbaga.


Bukedde Online - By'olina okukola n'obutakola Valentayini okukunyumira\nTeweerabira okutega akamasu mu Kisenge ku Valentayini\nEno Valentayini ensaze\nAdded 14th February 2014\nLEERO lunaku lw’Abaagalana mwe beeragira essanyu, okwewa ebirabo n’okutwalako bannaabwe ‘awutu’ okubalaga nti babafaako. Valentayini wo talina kuba mukazi oba musajja wabula ayinza okuba muzadde wo, muganda wo oba mukwano gwo.\nBya CHRIS TEBANDEKE\nWammanga bye bimu ku by’olina okukola n’obutakola ku Valentayini\nBw’oba tolina mwagalwa tosaanye kusigala mu nnyumba nga weekubagiza. Kino kikutaasa obutalowooza ennyo ku baagalana ng’ate ggwe tolina ekiyinza okukuleetera ebizibu n’otuuka ku ssa ly’okulonda ekkubo.\nKale kiba kirungi n’obeera awali abantu abangi n’onyumirwa obulamu.\nWeewale okukubira mukwano gwo gwe wakyawa oba eyakukyawa.\nOmuntu eyali mukwano gwo oba muganzi ne mwekyawa tomukubira ssimu ng’omusaba appoitimenti ku lunaku luno. Ayinza okukuyiwa n’oluusi okukuvuma n’akumenya omutima ng’ate ebirowoozo byonna obitadde ku ye.\nTogula kirabo ku ssaawa esembayo\nNdowooza olunaku luno terubaguddeko bugwi era bw’oba olina munno gw’ogenda okuwa ekirabo wakimugulidde dda.\nBw’onookikola ng’opapirira oyinza okukola ensobi.\nAtalina valentayini teweekubagiza\nBw’oba tolina mwagalwa togezaako kukaka bulamu n’okwekubagiza kubanga oyinza okugwa mu nsobi n’okummalako banno eddembe ng’obakaabira ennaku yo.\nWeewale okusaasaanya ennyo ssente\nOlunaku luno tekyandibadde kirungi kusaasaanya ssente nnyingi. Kola bajeti nga ssente z’olina okuteekamu bwe ziba ziweddewo tokwata ku zankalira oba eza bizinensi yo n’efuna ebizibu lwa lunaku lumu.\nSi kirungi kugulira munno ddole\nAbamu babyagala naye abalala babitwalanga eby’abaana abato. Biddole byetaaga kugulira baana bato bw’oba okigulidde mukulu munno ng’okimanyi nti akyagala.\nMunno mutwaleko awutu\nBw’oba weetegese bulungi, munno mutwaleko awutu ate mu kifo ekimusanyusa. Oyinza okumwebuuzisa ng’omuwa ebifo eby’enjawulo oba okumutwala gye wamutwalako edda n’asanyuka.\nEkirabo kikulu nnyo\nOkutona ekirabo ku lunaku luno naddala ebimuli bya Roza ebimyufu oba buswiiti n’ebirabo ebirala kikulu nnyo. Kati munno gezaako okumunoonyezaayo ekirabo ekinnaamusanyusa n’okumulaga nti ddala omwagala.\nMukole ebibasanyusa byokka\nKu lunaku luno mugezeeko okwewala entalo, okunonooza n’okunenya bannaammwe olw’ensobi ze bazze bakola. Mukole ebyo byokka ebizimba laavu yammwe n’okubateeka mu mmuudu y’okunyumira.\nAbalina mmotoka muyinza okutambulako mu bifo eby’enjawulo nga mulya obulamu n’oluvannyuma ne mugendako ku kijjulo mu wooteeri oba okulya emmere gye mwefumbidde.\nTemulwa nnyo bweru musobole okufuna obudde obwesanyusaamu.\nBy’olina okukola n’obutakola Valentayini okukunyumira\nGavt. eyongezza omusolo ku mivumba\nPalamenti egobye omusolo ku ngoye enkadde ezaakazibwako emivumba


Bukedde Online - Mwanamulenzi ow'e Kibuli takyasabirwa\nMwanamulenzi ow’e Kibuli takyasabirwa\nMEDI Moore ow’e Kibuli abaayo gwe bayita omugagga omuto takyasabirwa. Mwanamulenzi ono ng’amannya ge amatuufu ye Roger Lyadda omu ku bavubuka abamanyiddwa okuvuganya mu nsiike y’okulya obulamu n’esswaga ayongedde okulaga amaanyi ne ssente bwe yeeyiyeemu enzirusi y’ekika kya BMW X6, nga kye kimu ku bika ebipya era abamu bagiyita midumu ebiri.\nEnzirusi eno ya bbeeyi era erina buli kika kya malidaadi omuntu kye yandyagadde ku mmotoka ya buyonjo kuba okugitandika tekikwetaagisa kuba na bisumuluzo okozesa ngalo zo oba limooti! Medi eyayingiddewo wiiki ewedde okuwummulako, emirimu gye agitambuliza South Afrika mu kibuga Pretoria.\nOno kati asiiba mu bifo bya bbeeyi gye yeewummulizaako n’okulya obulamu era obwedda abamulaba okuli ne mikwano gye boogera kimu nti “Medi ekyeyo ky’e ‘Sausi’ (bategezza South Africa) akiggyemu ekiramu anti alina n’amaka ag’omulembe g’azimbye.\nMeddie kati atambula agaziwa nga bwe yeewaana nti y’aliko anti abasama baddayo dda ku mirimu gyabwe.


Bukedde Online - Musaayimuto yeepikira mmotoka za mpaka\nKu myaka 16, musaayimuto Ali Yasser Omar awera kumegga bavuzi baasanze mu mmotoka z'empaka. Ku Ssande waakwetaba mu mpaka z'e Kapeeka.\nBobo ng'ali mu 'buggy' mw'abadde atera okubuganyiza\nAbavuzi ba mmotoka z’empaka 24, baakweyabya ebifuba leero (Ssande) nga battunka mu mpaka za MOSAC Autocross Championship ezigenda okubeera e Nakaseke - Kapeeka.\nEmpaka zino zeetabwamu abavuzi abaakayingira mu muzannyo wabula nga n’abaguluddemu oluusi bazikozesa okwetegekera ez’engule z’eggwanga ez’enjawulo.\nMusaayimuto Ali Yasser Omar ‘Bobo’ ow’emyaka 16, ng’ono kafulu mu ddigi, y’omu ku bagenda okwetaba mu mpaka zino wabula nga kuluno tagenda kubeera ku ddigi.\nBobo ng'alaga ebimu ku bikopo bye yaakawangula.\nOkusinziira ku taata we, Ali Omar Snr, mutabani we agenda kuvuga emmotoka ekika kya Mitshubishi Evo 4 kuba ebbanga ly’amaze ng’avuga obumotoka bw’emitayimbwa ‘buggy’, limumala okutandika okwetaba mu mmotoka z’empaka.\n“Bobo amaze ebbanga ng’avuga ‘buggy’ era nnina essuubi nti asobola okuvuganya obulungi n’abavuzi abaludde mu muzannyo kuba abamu, azze abamegga ng’avuganyiza mu ‘buggy’ ate nga bo bali mu mmotoka,” Omar Snr bwe yagambye.\nOkuva ku kkono; Ambrose Byonna, Ali Omar Snr, Bobo ne Wazir Omar ku lunaku Bobo lwe yasooka okuvuga emmotoka e Kamwenge.\nEbigambo bya Omar Snr, tebyawakanyiziddwa mutabani we bwe yagambye nti, “Ndi mwetegefu okulaga be ng’enda okuvuganya nabo era omutima omugumu sigukomya mu ddigi na ‘buggy’ wabula ne mu mmotoka mbeera nagwo.”


Bukedde Online - By'olina okukola okweyigiriza okwefumiitiriza\nBy'olina okukola okweyigiriza okwefumiitiriza\nMuseveni ali Kenya ku bugenyi obutongole\nObadde okimanyi nti waliwo amazzi agakoleb...\nBy’olina okukola okweyigiriza okwefumiitiriza\nOLUVANNYUMA lw'okukizuula nti tuteekwa buteekwa buli lunaku okufunayo akadde ne twefumiitiriza ku bye tukoze, bye twagala okukola n'okutuukira ddala ku biruubirirwa byaffe ku nsi, omukugu Leo Babauta atuyamba n'atwongerayo ku ngeri gye tuyinza okufuula okwefumiitiriza enkola yaffe eya buli lunaku.\nAkugamba nti, olw'okuba ebintu bye tukola mu nsi bingi, ebituggya ku mulamwa nabyo buli lukya byeyongera. Kikulu okufuna enkola eneekuyamba buli lukya okusigala ku mulamwa era nga kino abanaakisobola be bajja okutuuka ku buwanguzi.\nJjukira endowooza yaffe egamba nti, omugatte gw'ebintu by'okola buli lunaku gwe gusalawo ky'onoobeera mu nsi. Noolwekyo kikulu buli olukya okwekenneenya ebintu ebitutte obudde bwo osobole okuzuula oba ebiseera byo obimalidde ku bintu ebikutwala mu maaso oba ebikuzza emabega.\nBabauta akimanyi nti, ky'ayogerako wadde kiwulikika ng'ekyangu era buli muntu ayinza n'okukugamba nti bulijjo akikola, naye agamba nti si kyangu era atuwa obukodyo bwe tuyinza okweyambisa okusobola okufuula okwefumiitiriza enkola yaffe era bwe buno:\n1 Funa essaawa y'emu buli lunaku lw'okola okwefumiitiriza: Kino kijja kukuyamba buli essaawa eyo lw'etuuka okujjukira nti olina okwefumiitiriza. Enkola y'okulowooza nti ojja kukikolera wonna w'oyagalira tejja kukukolera era ne bw'onooba okikoze tojja kukikola mu ngeri ntuufu.\n2 Funayo ekikujjukiza buli lunaku: Okusobola okujjukira okukola ekintu ekya buli lunaku si kyangu. Ono ky'ava akuwa amagezi ofuneyo kye weesigamako okujjukira. Okugeza bw'oba musiraamu oyinza okugamba nti, buli lwe mmala emu ku sswala nsembyayo kwefumiitiriza ku bye nkoze oba bye njagala okukola mu lunaku.\nBw'oba mukubi wa dduyiro, oyinza okugamba nti ekintu kye nsembyayo buli lwe mbeera mu ‘jjiimu' oba buli lwe mmala okudduka kwe kwefumiitiriza ku bye nkoze kw'olwo. Kyandibadde kirungi okukikola ng'ogenda okwebaka naye amagezi ago sandigakuwadde kubanga emirundi mingi abasinga obungi mu ffe we tusalirawo okwebaka otulo tuba tutuli bubi nga tetukyayinza kulowooza bulungi.\n3 Weemanyiize okuwandiikayo olunyiriri lw'emboozi lumu olunakugamba nti, okuwandiika kutuyamba okulambulula bye tulowooza ate era kutuyamba okuyingiza mu bwongo ebyo bye twagala kubanga olukwata ekkalaamu n'otandika okuwandiika obwongo bwonna bwekuhhaanyizaawo awatali kweyawulayawulamu. Eno y'ensonga lwaki abayizi tubagamba beemanyiize okusoma ebitabo nga bwe bawandiika buli ekikulu kye baagala okujjukira.\n4 By'owandiise oyinza okusalawo okubissa mu lujjudde: Akakodyo k'okussa mu lujjudde by'okoze ne by'oyagala okukola kalungi kubanga omuntu yenna gy'afa yenkana ayagala okwesaasira era bangi ku ffe okusobola okukola n'okutuukiriza bye tuteekwa okukola twetaaga atukubiriza, naye olw'okuba olumu weesanga nga by'okola tebiriiko ayinza kukukubiriza kiba kirungi ne weezuulira engeri gy'oyinza okufunamu akikukolera.\nBw'owandiika ekintu mukyalwo n'akiraba, oba mutabaniwo, oba mikwano gyo, oba abakozi, kyangu abantu bano okukujjukiza kye weetema okukola, so nga naawe buli lw'otunula ku kye wateeka mu lujjudde otya okuswala mu maaso gaabo abaakisoma n'ofuba okukissa mu nkola.\n5 Kuba dduyiro: Ebimu ku bintu bino bijja kukufaananira kubanga era byonna bikwatagana. Waggulu nakuwadde eby'okulabirako by'ebintu by'oyinza okwesigamako okujjukira era mu byo nataddemu ekya dduyiro ate nzuuno nkomezzaawo ekintu kye kimu. Kyokka ku luno njagala weeyambise akaseera ako kennyini ng'oli mu dduyiro okwefumiitiriza.\n6 Lowooza ku lunaku lwo, emirimu gyo ate n'obulamu bwo: Bino bijja kukuyamba okwanguyirwa okwefumiitiriza. Zuula engeri gy'otambuzaamu olunaku, lowooza ku ngeri gy'okozeemu emirimu oba omulimu, era ddayo emabega otunule ku biruubirirwa byo mu bulamu n'engeri gy'oyagala okujjukirwamu mu bantu bo ne mu bantu bonna.\nEbyo bye tuzze twogerako ssinga onoofuba okubissa mu nkola, tojja kukoma ku kukola bya maanyi mu bulamu wabula ojja kufuna obulamu obweyagaza. Tusobola okwongera okuwuliziganya ku mukutu gwa WhatsApp ku 0772407125. ENGERO Z'ABAGAGGA: Obuteeraba bukuvumya akusinga.


Bukedde Online - Abalabirizi bayombedde mu lukiiko Bp. Ntagali ne yeekandagga\nAbalabirizi bayombedde mu lukiiko Bp. Ntagali ne yeekandagga\nNambooze ajeemedde Mao ne yeegatta ku nkambi...\nABALABIRIZI bayombedde mu lukuhhaana.\nABALABIRIZI bayombedde mu lukuhhaana lwabwe e Bungereza, Ssaabalabirizi Stanley Ntagali yeekandazze n’aluvaamu.\nOlukuhhaana luno lwayitibwa Ssaabalabirizi Justin Welby owa Canterbury bateese ku bigenda mu maaso mu kkanisa n’okusalawo ku nsonga ez’enkizo. Olukiiko nga lutandika Ntagali yaleese ekiteeso ng’asaba ekkanisa bbiri; Episcopal Church USA ne Anglican Church of Canada bave mu lukiiko nga tebawaliriziddwa okutuusa nga beenenyezza.\nYagenze okulaba ng’olukiiko lugenda mu maaso ne bafundikira olunaku olwokubiri nga kye yasabye tekikoleddwa kwekusalawo n’afuluma olukiiko kyokka n’ategeeza nti, yavudde mu lukiiko naye ekkanisa ya Uganda teyeekutudde ku kkanisa y’e Canterbury.\nPulovinsi y’ekkanisa ya Uganda yayisa ekiteeso okuba nga tebeetaba wadde okukolagana n’amakanisa ago agakkiriza okugatta abantu ab’ekikula ekimu mu bufumbo era okukikuuma Ntagali yabadde alina kufuluma lukiiko luno.\nKino kyabadde kikkaatiriza olukuhhaana lwe baatuulamu e Dar-es-Salam olwa The Global Anglican Future Conference (GAFCON) bonna ne bassa kimu obutatabagana na makanisa agakkiriza okusembeza abantu bano.\nBaasalawo okusaba abakulira ekkanisa okuteeka nnatti ku Episcopal Church USA ne Anglican Church of Canada olw’enkola y’emirimu ekontana n’ebiyigirizibwa mu Bayibuli.\nNtagali ng’amaze okwekandagga, ku Lwokuna olukiiko nga lukubirizibwa Ssaabalabirizi Justin Welby lwasazeewo okuyimiriza ‘The Episcopal Church eya Amerika okumala emyaka esatu nga tekiikirira Amerika mu byonna ebisalibwawo Ekkanisa Entukuvu.\nOlukuhhaana lwafundikiddwa ku Lwokutaano.Lwabadde Bungereza gye lubumbujjidde okumala wiiki nnamba era Ssaabalabirizi Welby yasinzidde mu lukuhhaana lw’abamawulire n’asoma ekiwandiiko ekyabaddemu bye baasazeewo.\nAbalokole balidde matereke n'abasamize poliisi n'ebiyingiramu\nAbadde yeeyita Pr. Bugembe n'afera endiga aggaliddwa